qundao/data-zh-poetry huggingface dataset:
舟次清明，拈得「青」字
作者：张煌言
朝代：明

春光客路转飘零，拟踏平芜探小青；自觉草生偏入梦，可怜花醉未曾醒。松楸云隔千峰断，杨柳烟迷两岸瞑。欲隐尚违惭介子，年年寒食卧江汀！
舟次琅琦，谒钱希声相国殡宫
作者：张煌言
朝代：明

琅江东去水如油，拜墓停桡古渡头。赤手曾扶板荡运，黄肠犹带黍离愁。波涛腥壑蛟龙蜕，风雨荒茔麋鹿游！悬拟䡺车归兆日，同天应已靖旃裘。勾余霸气已成灰，转忆当年汉帜开。王、谢声名原伯仲，温、刘事业总追陪。自从化剑分丰狱，谁复调琴到夜台！戎马南方犹未息，故人空负炙鸡来！
舟次琅琦，谒钱希声相国殡宫·其一
作者：张煌言
朝代：明

琅江东去水如油，拜墓停桡古渡头。赤手曾扶板荡运，黄肠犹带黍离愁。波涛腥壑蛟龙蜕，风雨荒茔麋鹿游！悬拟䡺车归兆日，同天应已靖旃裘。
舟次琅琦，谒钱希声相国殡宫·其一
作者：张煌言
朝代：明
体裁：七言律诗

琅江东去水如油，拜墓停桡古渡头。赤手曾扶板荡运，黄肠犹带黍离愁。波涛腥壑蛟龙蜕，风雨荒茔麋鹿游！悬拟轊车归兆日，同天应已靖旃裘。
舟次琅琦，谒钱希声相国殡宫·其二
作者：张煌言
朝代：明

勾余霸气已成灰，转忆当年汉帜开。王、谢声名原伯仲，温、刘事业总追陪。自从化剑分丰狱，谁复调琴到夜台！戎马南方犹未息，故人空负炙鸡来！
舟行望野烧
作者：张煌言
朝代：明

朔气偏萧瑟，千山落木声；征帆残烧外，隐隐见孤城。
舟行立冬
作者：张煌言
朝代：明

寒暄原物候，忽忽且扬舲；岁月偏如鹘，乾坤总似萍。江声浮碧落，海气混玄冥。笑问银河上，曾无犯客星？
舟行阻风，口号二首
作者：张煌言
朝代：明

十载曾经犯斗槎，天门昨夜特宣麻；乘流只恐排阊阖，故遣长鲸斗浪花。敕水鞭潮势自雄，此身原不畏蛟龙；明朝鹢首还东指，禁得谁传万里风！
舟行阻风，口号二首·其一
作者：张煌言
朝代：明

十载曾经犯斗槎，天门昨夜特宣麻；乘流只恐排阊阖，故遣长鲸斗浪花。
舟行阻风，口号二首·其二
作者：张煌言
朝代：明

敕水鞭潮势自雄，此身原不畏蛟龙；明朝鹢首还东指，禁得谁传万里风！
舴艋行
作者：张煌言
朝代：明

乘舴艋、载艅艎，槌钲挝鼓走风樯。满船儿郎抹额黄，人言若辈真鹰扬，饥则攫人饱则飏。江村鸡犬绝鸣吠，老徲吞声泣道旁：罄我瓶中粟，使我朝无粮；断我机上苧，使我暮无裳。我亦遗民事耕织，当身不幸见沧桑。入海畏蛟龙，登山多虎狼；官军信威武，何不恢城邑，愿输夏税贡秋粮！
苦雨吟
作者：张煌言
朝代：明

商声八月何勃窣，破雨兼旬复泥滑？鱼肠寂寞生紫鳞，鹢首依稀长绿发。榜人停棹且卧蓑，天公倘或倒银河；万里阴霾犹未扫，霄汉飞腾奈我何！
苦饥
作者：张煌言
朝代：明
体裁：古风

登彼三神山，慨焉思遐举。芦荻风萧萧，白石不可煮。绝粒固所宜，踌躇伤徒侣。骧首视乌鸢，青天吓腐鼠。不念山中人，瓶罄亦罍耻，岂乏稻粱谋，卑栖因铩羽。安得有蕨薇，疗饥待明主！
苦饥
作者：张煌言
朝代：明

登彼三神山，慨焉思遐举。芦荻风萧萧，白石不可煮。绝粒固所宜，踌躇伤徒侣。骧首视乌鸢，青天嚇腐鼠。不念山中人，瓶罄亦罍耻，岂乏稻粱谋，卑栖因铩羽。安得有蕨薇，疗饥待明主！
莫指
作者：张煌言
朝代：明

莫指招摇望泰阶，小戎同泽已难谐；三山波浪卢敖迹，半壁烽烟祖逖怀。纪事可能无铁匣？班师岂复有金牌！皇天倘识匡扶义，万古臣靡独我侪。
萍踪同邱含山感赋
作者：张煌言
朝代：明

萧瑟干戈事，浮踪已似萍。半床留破席，一室欠疏棂。霜月窥人白，渔灯入夜青。天涯知己在，犹自叹零丁！
蒿里曲
作者：张煌言
朝代：明

猛兽在深山，藜藿亦寿考。况也济乱流，干城国之宝！一朝捐宾客，三军哭孤岛；李代桃亦僵，蒯易丝逾扰。吁嗟周遗民，去作流离鸟；路逢故鬼语，死生何草草！野死媚乌鸢，水死蛟龙饱；哀哉失所天，人命不自保！
薤露吟
作者：张煌言
朝代：明

赤风荡海宇，弱水群飞扬。日月长丽天，中有蓬莱乡。桓桓国虎臣，据图画封疆。火生本必焚，害金自相戕。屏藩既已撤，干戈及寝皇；白日窜野马，黄昏号国殇！贵贱同一骨，谁为送北邙！
虏庭以余倡义既久，屡复名城，遂逮及族属；旦开告密之门，波及亲朋，搒掠备至，闻之泫然
作者：张煌言
朝代：明
体裁：古风

宗国既飘摇，家门遂颠覆；感此多难心，欲泣不成哭。我生实数奇，乾坤方百六；猰貐满中原，赤灵社已屋。逋臣骨可糜，岂敢惜孥戮！所悲诸父行，班白撄三木。女兄与所天，株连遭拲梏；幸或作流人，否恐登鬼箓。徲子竟何辜，十载尚淹狱。仳离有寡妻，墨幪兼缁帼。国亡家亦亡，我固甘湛族；迩闻告密风，旧游复被录。白虹惨欲垂，黄金贫莫赎！天地岂不宽，谁念忠之属！唯应千秋名，芬芳追王蠋；洒涕慰亲朋，安知此非福！
虏庭以余倡义既久，屡复名城，遂逮及族属；旦开告密之门，波及亲朋，搒掠备至，闻之泫然
作者：张煌言
朝代：明

宗国既飘摇，家门遂颠覆；感此多难心，欲泣不成哭。我生实数奇，乾坤方百六；猰貐满中原，赤灵社已屋。逋臣骨可糜，岂敢惜孥戮！所悲诸父行，班白撄三木。女兄与所天，株连遭拲梏；幸或作流人，否恐登鬼箓。徲子竟何辜？十载尚淹狱。仳离有寡妻，墨幪兼缁帼。国亡家亦亡，我固甘湛族；迩闻告密风，旧游复被录。白虹惨欲垂，黄金贫莫赎！天地岂不宽，谁念忠之属！唯应千秋名，芬芳追王蠋；洒涕慰亲朋，安知此非福！
被执归故里
作者：张煌言
朝代：明

苏卿仗汉节，十九岁华迁；管宁客辽东，亦阅十九年。还朝千古事，归国一身全。予独生不辰，家国两荒烟；飘零近廿载，仰止愧前贤！岂意避秦人，翻作楚囚怜！蒙头来故里，城郭尚依然；彷佛丁令威，魂归华表巅。有腼此面目，难为父老言；智者哀我辱，愚者笑我顽。或有贤达士，谓此胜锦旋。人生七尺躯，百岁宁复延！所贵一寸丹，可与金石坚。求仁而得仁，抑又何怨焉！
见友人「咏怀」诗有感，遂依韵和之二首
作者：张煌言
朝代：明

黎花春雨半含秋，太息当年桑下谋！国事几番真似弈，人情到处尽如钩。金鸡云树空瞻阙，石马风榛自满邱。未必策勋先上赏，绵山一过汗应流！漫从季野定阳秋，霸业谁堪孙仲谋！末路行藏关汉鼎，中朝兴废仗吴钩。杜鹃影重迷荒径，谢豹声多恨故邱。此日河山犹破碎，敢言江左有名流？
见友人「咏怀」诗有感，遂依韵和之二首·其一
作者：张煌言
朝代：明

黎花春雨半含秋，太息当年桑下谋！国事几番真似弈，人情到处尽如钩。金鸡云树空瞻阙，石马风榛自满邱。未必策勋先上赏，绵山一过汗应流！
见友人「咏怀」诗有感，遂依韵和之二首·其二
作者：张煌言
朝代：明

漫从季野定阳秋，霸业谁堪孙仲谋！末路行藏关汉鼎，中朝兴废仗吴钩。杜鹃影重迷荒径，谢豹声多恨故邱。此日河山犹破碎，敢言江左有名流？
读史
作者：张煌言
朝代：明

故人即非寒，使者殊不薄；交满天地间，绨袍何落莫！
读史二首
作者：张煌言
朝代：明

秦鹿横飞六国残，狐鸣篝火亦登坛；留侯若也归强楚，更有何人解「报韩？」清秋萧瑟井梧寒，在莒齐襄泪未乾；七十二城犹在望，却无举火是田单。
读史二首·其一
作者：张煌言
朝代：明
体裁：七言绝句

秦鹿横飞六国残，狐鸣篝火亦登坛；留侯若也归强楚，更有何人解「报韩」？
读史二首·其一
作者：张煌言
朝代：明

秦鹿横飞六国残，狐鸣篝火亦登坛；留侯若也归强楚，更有何人解「报韩？」
读史二首·其二
作者：张煌言
朝代：明

清秋萧瑟井梧寒，在莒齐襄泪未乾；七十二城犹在望，却无举火是田单。
赋得「相逢俱是岁寒人」
作者：张煌言
朝代：明

相逢俱是岁寒人，迟暮偏惊摇落辰。鸿雁接天关塞影，渔樵满地雪霜身。论交四海惭兄弟，抗迹千秋泣鬼神。此日炎趋应不少，道旁裘马正纷纶。
赋赠东山子祷雨端阳有应三首
作者：张煌言
朝代：明

真觉星辰可换移，端阳宁复亢阳时！「豳风」画出田家乐，续命何须臂上丝。霹雳车中咒孽龙，炎灵直欲捲靊霳；马鬃一滴浓云黑，失却榴花一树红。「繁露」春秋说大雩，谁怜五日欲无襦！杯中似有栾巴酒，洒作千家摄水符。
赋赠东山子祷雨端阳有应三首·其一
作者：张煌言
朝代：明

真觉星辰可换移，端阳宁复亢阳时！「豳风」画出田家乐，续命何须臂上丝。
赋赠东山子祷雨端阳有应三首·其三
作者：张煌言
朝代：明

「繁露」春秋说大雩，谁怜五日欲无襦！杯中似有栾巴酒，洒作千家摄水符。
赋赠东山子祷雨端阳有应三首·其二
作者：张煌言
朝代：明

霹雳车中咒孽龙，炎灵直欲捲靊霳；马鬃一滴浓云黑，失却榴花一树红。
赋赠琴师
作者：张煌言
朝代：明

入夏园林长新绿，小庭疏雨黄梅熟。主宾杂坐觞数巡，清言玄论驱烦燠。座中有客伯牙俦，起抚瑶琴弄寒玉。初弹秋意满潇湘，再弹忽唱阳关曲；挥弦捩轸转繁音，往鹤来云节更促。我闻三湘烟景自苍凉，泪痕斑斑犹在竹；得君谱入龙门桐，无数离情纷相触。况复骊歌纤指间，羁人听之泪盈掬。愿君翻作洞庭声，莫怨孤鸿与寡鹄！君不见少文动操响众山，又不见中散绝唱广陵寒？寥寥同调千载难，今遇知音为一弹！
赋赠翁永年中翰燕尔之喜
作者：张煌言
朝代：明

艳阳玉树正堪攀，一捻柔枝翠幕间。赋就「梅魂」谁竞爽，赓来「柳絮」自幽閒。鸾回欲写轻蛾样，燕婉偏谐小凤班。最是流苏春煖夜，余香宜傍御炉还。
赠傅惕庵二首
作者：张煌言
朝代：明

多君姓字动芳邮，一揖高踪岂浪投！经济东山殊未起，文章北海岂无俦！风尘把手沾衣袂，霄汉论心睨璧钩。更向樽前问乡土，几时扶醉六桥游？孤剑苍茫十载余，扁舟东过重踌躇；黄金客散韩何在？白璧人归赵自如。大泽鱼龙聊混迹，中原豺虎正端居。莫嫌介子勋名晚，麟阁而今席尚虚。
赠傅惕庵二首·其一
作者：张煌言
朝代：明

多君姓字动芳邮，一揖高踪岂浪投！经济东山殊未起，文章北海岂无俦！风尘把手沾衣袂，霄汉论心睨璧钩。更向樽前问乡土，几时扶醉六桥游？
赠傅惕庵二首·其二
作者：张煌言
朝代：明

孤剑苍茫十载余，扁舟东过重踌躇；黄金客散韩何在？白璧人归赵自如。大泽鱼龙聊混迹，中原豺虎正端居。莫嫌介子勋名晚，麟阁而今席尚虚。
赠别陈文生还三山
作者：张煌言
朝代：明

平生重意气，定交在班荆；忽忽经乱离，风雨晦鸡鸣。得友剡洲上，倾盖襟已横；一奏兰薰曲，相辞戒北征。青峰千万仞，家枕古榕城；将归省松菊，宁为猿鹤惊！琼琚鲜杂佩，何以赠君行？屋梁一片月，三山两处明。珍重陈孺子，善刀俟汉兴！
赠客还里门
作者：张煌言
朝代：明

鉴湖挥手十年余，里社谁寻旧草庐？今日相逢皆后乘，高风端不为长裾。皋比暂向龙门设，尘尾聊从虎帐舒。惆怅君归当雨雪，故园梅信复何如？
赠客还里门
作者：张煌言
朝代：明
体裁：七言律诗

鉴湖挥手十年余，里社谁寻旧草庐？今日相逢皆后乘，高风端不为长裾。皋比暂向龙门设，麈尾聊从虎帐舒。惆怅君归当雨雪，故园梅信复何如？
赠庐牧舟大司马
作者：张煌言
朝代：明

自昔公为兵使者，于时我作上书人。鉴湖一曲皆棠树，碧海重逢并葛巾。剑气终当开日月，履声早已傍星辰。并州正有来苏望，忍说桃源可避秦！
赠张书绅还钱塘
作者：张煌言
朝代：明

归棹萧然入虎林，论兵十载怆知音！千金散尽仍弹铗，四海交空且碎琴。户牖阴谋天地忌，夷门奇计古今深。风尘何处躬耕好，垂老还为梁父吟！
赠徐闇公年丈三首
作者：张煌言
朝代：明

王、谢风流谁更传，雄文廿载国门悬。胡床高踞谈经日，汉室初徵射策年。每拟珊瑚为架笔，雅闻缨组并当筵。岂知把臂蓬壶外，江左衣冠傲昔贤！竹箭东南横得名，飞来龙剑却争鸣。谁云四海同科第，自是中原一社盟。悬榻君应称快事，乘槎我亦叹劳生！他年若遂蒪鲈兴，拟共山阴道上行。吾道沧洲任所遭，岂因标榜益名高！重逢尚握苏卿节，久别谁弹钟子操？明月开尊皆胜侣，春风入座似醇醪。伟长未便从军老，已羡文章晚更豪。
赠徐闇公年丈三首·其一
作者：张煌言
朝代：明

王、谢风流谁更传，雄文廿载国门悬。胡床高踞谈经日，汉室初徵射策年。每拟珊瑚为架笔，雅闻缨组并当筵。岂知把臂蓬壶外，江左衣冠傲昔贤！
赠徐闇公年丈三首·其三
作者：张煌言
朝代：明

吾道沧洲任所遭，岂因标榜益名高！重逢尚握苏卿节，久别谁弹钟子操？明月开尊皆胜侣，春风入座似醇醪。伟长未便从军老，已羡文章晚更豪。
赠徐闇公年丈三首·其二
作者：张煌言
朝代：明

竹箭东南横得名，飞来龙剑却争鸣。谁云四海同科第，自是中原一社盟。悬榻君应称快事，乘槎我亦叹劳生！他年若遂蒪鲈兴，拟共山阴道上行。
赠金门蔡元戎
作者：张煌言
朝代：明

炎风吹客到穷途，慷慨逢君意气孤。此日高才追大树，多年长剑枕阴符。金城不独留天险，铜柱还应入地图。最羡祭遵饶雅度，时时缓带一投壶。
赠陈文生侍御返命闽峤
作者：张煌言
朝代：明

益部今何似，孤悬一使星。满思匡汉室，虚拟乞秦庭。鹤立孤臣泪，龙潜旧主灵。倡予还和汝，天梦倘然醒。恨别还如昔，忧危较独多。孤槎偏局蹐，故节已蹉跎。羽翼犹吾否？须眉奈尔何！南阳雄虽在，努力向滹沱！
赠陈文生侍御返命闽峤·其一
作者：张煌言
朝代：明

益部今何似，孤悬一使星。满思匡汉室，虚拟乞秦庭。鹤立孤臣泪，龙潜旧主灵。倡予还和汝，天梦倘然醒。
赠陈文生侍御返命闽峤·其二
作者：张煌言
朝代：明

恨别还如昔，忧危较独多。孤槎偏局蹐，故节已蹉跎。羽翼犹吾否？须眉奈尔何！南阳雄虽在，努力向滹沱！
赠马尔毓职方奉表行在，后不果行
作者：张煌言
朝代：明

频年北极未回銮，万里朝宗行路难。孝直终当扶蜀鼎，太真时亦奉刘丸。垂风共听尚书履，近日应随御史冠。此去君家铜柱在，长缨好请系楼兰。
赠骆亦至二首
作者：张煌言
朝代：明

客自浯州至，萧然野鹤姿；青云犹冉冉，白雪故离离。混俗原无我，廉顽更有谁？蒲轮指日下，莫漫采江蓠！唐室当中叶，君家有右丞；雄文堪讨贼，苦节亦为僧。踪迹今相似，遭逢古未曾。会须负日月，沧海见鳣升！
赠骆亦至二首·其一
作者：张煌言
朝代：明

客自浯州至，萧然野鹤姿；青云犹冉冉，白雪故离离。混俗原无我，廉顽更有谁？蒲轮指日下，莫漫采江蓠！
赠骆亦至二首·其二
作者：张煌言
朝代：明

唐室当中叶，君家有右丞；雄文堪讨贼，苦节亦为僧。踪迹今相似，遭逢古未曾。会须负日月，沧海见鳣升！
辛丑元旦，伪虏僭号已十八年矣
作者：张煌言
朝代：明

春回岛屿海天波，紫闰其如赤伏何！晋室新书题甲子，周家旧历纪共和。金沙日暖朝回辇，玉垒云开夜止戈。闻说今年莽腊尽，椒花颂里杂铙歌。
辛丑秋虏迁闽浙沿海居民，壬寅春余舣棹海滨
作者：张煌言
朝代：明

去年新燕至，新巢在大厦；
今年旧燕来，旧垒多败瓦。
问主人，呢喃泪盈把。
画梁不可望，画舫聊相傍。
肃羽恨依栖，衔呢叹飘飏。
自言“昨辞秋社归，
北来春社添恶况。一处靡芜兵燹红，
朱门那得还无恙！最怜寻常百姓家，
荒烟总似乌衣巷。”
君不见，晋室中叶乱五胡，
烟火萧条千里孤；春燕巢林木，
空山啼鹧鸪。只今胡马复南牧，
江村古木竄鼪鼯。万户千门徒四壁，
燕来亦随樯上鸟。海翁顾燕且太息，
风帘雨胡为乎
辛丑秋虏迁闽浙沿海居民，壬寅春余舣棹海滨
作者：张煌言
朝代：明

去年新燕至，新巢在大厦；今年旧燕来，旧垒多败瓦。问主人，呢喃泪盈把。画梁不可望，画舫聊相傍。肃羽恨依栖，衔呢叹飘飏。自言“昨辞秋社归，北来春社添恶况。一处靡芜兵燹红，朱门那得还无恙！最怜寻常百姓家，荒烟总似乌衣巷。”君不见，晋室中叶乱五胡，烟火萧条千里孤；春燕巢林木，空山啼鹧鸪。只今胡马复南牧，江村古木竄鼪鼯。万户千门徒四壁，燕来亦随樯上鸟。海翁顾燕且太息，风帘雨（左巾右莫）胡为乎
辛丑秋，虏迁闽浙沿海居民；壬寅春，余舣棹海滨，春燕来巢于舟，有感而作
作者：张煌言
朝代：明

去年新燕至，新巢在大厦；今年旧燕来，旧垒多败瓦。燕语问主人，呢喃语盈把。画梁不可望，画舰聊相傍；肃羽恨依栖，衔泥叹飘飏。自言昨辞秋社归，比来春社添恶况；一片蘼芜兵燹红，朱门那得还无恙。最怜寻常百姓家，荒烟总似乌衣巷。君不见晋室中叶乱五胡，烟火萧条千里孤；春燕巢林木，空山啼鹧鸪。只今胡马复南牧，江村古木窜鼪鼯；万户千门空四壁，燕来亦随樯上乌。海翁顾燕三太息，风帘雨幕胡为乎？
辛丑长至，舟次祝圣二首
作者：张煌言
朝代：明

朔气行将尽，今来复一阳。书云存珥笔，挽日仗冠裳。社稷千帆影，乾坤一剑芒。微臣无限恨，稽首俨天王！岁华方剥极，何意泰重来！国脉真如线，天心亦似灰。山呼愁节脱，海宴待槎回！赖有黄钟动，梅花雪自开。
辛丑长至，舟次祝圣二首·其一
作者：张煌言
朝代：明

朔气行将尽，今来复一阳。书云存珥笔，挽日仗冠裳。社稷千帆影，乾坤一剑芒。微臣无限恨，稽首俨天王！
辛丑长至，舟次祝圣二首·其二
作者：张煌言
朝代：明

岁华方剥极，何意泰重来！国脉真如线，天心亦似灰。山呼愁节脱，海宴待槎回！赖有黄钟动，梅花雪自开。
辛丑除夕，行营沙关
作者：张煌言
朝代：明

十年三度到闽关，风急星回客未还。汉腊总来殊越俗，屠苏那得破愁颜！春符竞贴黄龙榜，新历虚衔丹凤班。怅望故山云物改，归心不断岁时间。
过仙洞访石田和尚，出荔枝为供
作者：张煌言
朝代：明

丹囊朱缬乱垂垂，壁上莲生总不奇；君自瞿昙我自客，相逢疑是岭南时！
述怀二首
作者：张煌言
朝代：明

王室方板荡，万里飒飘风；南纪亦滔滔，岛屿有群雄。群雄苦不成，岁月坐冰融；五侯并九伯，化为蒿与蓬！楼船出闽越，军声正及锋。金符剖异数，玉牒缀强宗；非云优晋锡，所以厉康功。孤臣怀共主，仿佛五云封。九关踞虎豹，阊阖不得通；回槎天汉际，踯躅倚王公。顾念命卿微，一旅甘附庸；蒙耻期匡济，敢言蹇匪躬！但虑踪迹异，复虑踪迹同；悠悠千载下，谁更想孤忠！弱龄尚遐异，辟谷慕青鸾；骨肉相惊涕，时复劝加餐。因缘误烟火，尘鞅日以攒；上书献天子，索米走长安。羲和忽云匿，烽燧起楼兰；万古有纲常，肯为废兴宽！横戈希雪耻，屹柱誓回澜。原鲜富贵气，终鲜妻孥欢；萧然世外味，曾无九还丹？仙灵重名教，忠义固其端；所恶精已摇，何以生物翰！神理或不灭，毋劳白玉棺！
述怀二首·其一
作者：张煌言
朝代：明

王室方板荡，万里飒飘风；南纪亦滔滔，岛屿有群雄。群雄苦不成，岁月坐冰融；五侯并九伯，化为蒿与蓬！楼船出闽越，军声正及锋。金符剖异数，玉牒缀强宗；非云优晋锡，所以厉康功。孤臣怀共主，仿佛五云封。九关踞虎豹，阊阖不得通；回槎天汉际，踯躅倚王公。顾念命卿微，一旅甘附庸；蒙耻期匡济，敢言蹇匪躬！但虑踪迹异，复虑踪迹同；悠悠千载下，谁更想孤忠！
述怀二首·其二
作者：张煌言
朝代：明

弱龄尚遐异，辟谷慕青鸾；骨肉相惊涕，时复劝加餐。因缘误烟火，尘鞅日以攒；上书献天子，索米走长安。羲和忽云匿，烽燧起楼兰；万古有纲常，肯为废兴宽！横戈希雪耻，屹柱誓回澜。原鲜富贵气，终鲜妻孥欢；萧然世外味，曾无九还丹？仙灵重名教，忠义固其端；所恶精已摇，何以生物翰！神理或不灭，毋劳白玉棺！
追往八首
作者：张煌言
朝代：明

弃繻犹及到燕关，惨淡风云十载还。狼鬣自从当日舞，龙髯能得几人攀！汉陵弓剑存亡后，晋室衣冠兴废间。转眼书生成故老，惭无娲石补江山！六朝遗迹雨花台，旧识先皇草昧开。南渡尚留龙种在，东迁祗避犬戎来。却悲羯鼓荒原动，不见羊车复道回！国破何人犹抱膝，当年应有管、萧才。长驱胡骑几曾经，草木江南半带腥。肝脑总拚涂旧阙，须眉谁复叹新亭！椎飞博浪沙皆走，弩注钱塘潮亦停。回首河山空血战，只留风雨响青萍。王业分明记昔年，乾坤日月尚双悬。虹霓初亘牵牛际，雨露遥承附凤偏。握节可曾干斗象，持签时亦傍炉烟。繇来国脉难调久，自省原惭士雅鞭！浮生踪迹笑劳薪，倒挽天河又几春！细柳屯中称汉使，扶桑洲上避秦人。曾尝虎口身仍在，为历羊肠性已驯。窥镜每怜形影瘦，谁从百折饱风尘！几投珥笔几雕戈，屈指沧桑意若何！金狄岂愁王气尽，铜焦谁说死声多？五千甲盾收余烬，百二山河挽逝波。天梦到今疑未醒，沈吟转忆「采薇歌。」曾挂星槎沧海东，冠裳涕泪捧重瞳。禹余风物成离黍，越绝功名类转蓬。早岁频书惟羽檄，经年徒读是「檀弓！」无家况复鹃啼急，肠断江花烂漫红。危峰斜日照疏墩，往事苍凉那可论！司马名因方外贵，卧龙才合世间尊。一时市道看梁苑，千古交情问翟门。高踞绳床还睥睨，几回海沸与山奔！
追往八首·其一
作者：张煌言
朝代：明

弃繻犹及到燕关，惨淡风云十载还。狼鬣自从当日舞，龙髯能得几人攀！汉陵弓剑存亡后，晋室衣冠兴废间。转眼书生成故老，惭无娲石补江山！
追往八首·其七
作者：张煌言
朝代：明
体裁：七言律诗

曾挂星槎沧海东，冠裳涕泪捧重瞳。禹余风物成离黍，越绝功名类转蓬。早岁频书惟羽檄，经年徒读是「檀弓」！无家况复鹃啼急，肠断江花烂漫红。
追往八首·其七
作者：张煌言
朝代：明

曾挂星槎沧海东，冠裳涕泪捧重瞳。禹余风物成离黍，越绝功名类转蓬。早岁频书惟羽檄，经年徒读是「檀弓！」无家况复鹃啼急，肠断江花烂漫红。
追往八首·其三
作者：张煌言
朝代：明

长驱胡骑几曾经，草木江南半带腥。肝脑总拚涂旧阙，须眉谁复叹新亭！椎飞博浪沙皆走，弩注钱塘潮亦停。回首河山空血战，只留风雨响青萍。
追往八首·其二
作者：张煌言
朝代：明

六朝遗迹雨花台，旧识先皇草昧开。南渡尚留龙种在，东迁祗避犬戎来。却悲羯鼓荒原动，不见羊车复道回！国破何人犹抱膝，当年应有管、萧才。
追往八首·其五
作者：张煌言
朝代：明

浮生踪迹笑劳薪，倒挽天河又几春！细柳屯中称汉使，扶桑洲上避秦人。曾尝虎口身仍在，为历羊肠性已驯。窥镜每怜形影瘦，谁从百折饱风尘！
追往八首·其八
作者：张煌言
朝代：明

危峰斜日照疏墩，往事苍凉那可论！司马名因方外贵，卧龙才合世间尊。一时市道看梁苑，千古交情问翟门。高踞绳床还睥睨，几回海沸与山奔！
追往八首·其六
作者：张煌言
朝代：明

几投珥笔几雕戈，屈指沧桑意若何！金狄岂愁王气尽，铜焦谁说死声多？五千甲盾收余烬，百二山河挽逝波。天梦到今疑未醒，沈吟转忆「采薇歌。」
追往八首·其六
作者：张煌言
朝代：明
体裁：七言律诗

几投珥笔几雕戈，屈指沧桑意若何！金狄岂愁王气尽，铜焦谁说死声多？五千甲盾收余烬，百二山河挽逝波。天梦到今疑未醒，沈吟转忆「采薇歌」。
追往八首·其四
作者：张煌言
朝代：明

王业分明记昔年，乾坤日月尚双悬。虹霓初亘牵牛际，雨露遥承附凤偏。握节可曾干斗象，持签时亦傍炉烟。繇来国脉难调久，自省原惭士雅鞭！
追慕二首
作者：张煌言
朝代：明

国难驱人出，家倾待子归；可能磨墨盾，其奈冷斑衣！金革三年泪，冰霜寸草晖。发肤虽不毁，犹恨故园非。廿载嗟何时，长衔杯捲愁！节旄看尽落，斧鬣悔迟谋。燕去巢应改，乌号屋仅留。在堂有委蜕，无计剪青楸！
追慕二首·其一
作者：张煌言
朝代：明

国难驱人出，家倾待子归；可能磨墨盾，其奈冷斑衣！金革三年泪，冰霜寸草晖。发肤虽不毁，犹恨故园非。
追慕二首·其二
作者：张煌言
朝代：明

廿载嗟何时，长衔杯捲愁！节旄看尽落，斧鬣悔迟谋。燕去巢应改，乌号屋仅留。在堂有委蜕，无计剪青楸！
追挽屠天生兵部
作者：张煌言
朝代：明

雉坛曾记探阴符，共挽天戈指羯胡。我似鲁连还抗节，君为翟义竟捐躯！旄头应避祁连冢，匕首空藏督亢图。归去延陵须挂剑，只愁零落是楷模！
送万美功还越，时其弟静斋将赴行在
作者：张煌言
朝代：明

今弟将南迈，元方又北征；炎荒万里节，越绝一归旌。欲聚非麋鹿，难分是鹡鸰。祗应山鬼语，但见送人行。
送万静斋复命行在
作者：张煌言
朝代：明

闻君揽辔向苍梧，三月椰花媚客途。星汉初回英簜节，风流未减绣蝥弧。岭梅见使欢相接，岸柳怀人强自扶。莫怨胡尘连瘴雨，王师传说下荆湖。
送姚兴公北还
作者：张煌言
朝代：明

客中送客复何言，门外骊歌酒一尊。芒屩故应寻帝子，藜床岂必恋公孙！只愁白社高风散，况看沧州落日昏。吴越交游如见问，鸡声竟夜舞刘琨。三山几度费逢迎，今日重辞万里行。短发虽凋犹晋士，长裾不系是侯生。苍茫挂席供图画，萧涩空囊剩墨兵。此去莫愁无遇合，姚崇原有救时名。
送姚兴公北还·其一
作者：张煌言
朝代：明

客中送客复何言，门外骊歌酒一尊。芒屩故应寻帝子，藜床岂必恋公孙！只愁白社高风散，况看沧州落日昏。吴越交游如见问，鸡声竟夜舞刘琨。
送姚兴公北还·其二
作者：张煌言
朝代：明

三山几度费逢迎，今日重辞万里行。短发虽凋犹晋士，长裾不系是侯生。苍茫挂席供图画，萧涩空囊剩墨兵。此去莫愁无遇合，姚崇原有救时名。
送徐闇公监军北上二首
作者：张煌言
朝代：明

鱼檄朝来幕府传，夕携龙节上楼船；元卿未许先开径，士雅还期共著鞭。始识山中留宰相，非关海外觅神仙。伫看露布横飞处，不是凉州倚柱年。几年独立金华省，此日重登青翰舟。准拟真人开北极，岂容高士卧南州！锦帆直指天声壮，羽扇轻挥王气浮。匏系如余甘瓠落，秋风倘许脱鹰鞲！
送徐闇公监军北上二首·其一
作者：张煌言
朝代：明

鱼檄朝来幕府传，夕携龙节上楼船；元卿未许先开径，士雅还期共著鞭。始识山中留宰相，非关海外觅神仙。伫看露布横飞处，不是凉州倚柱年。
送徐闇公监军北上二首·其二
作者：张煌言
朝代：明

几年独立金华省，此日重登青翰舟。准拟真人开北极，岂容高士卧南州！锦帆直指天声壮，羽扇轻挥王气浮。匏系如余甘瓠落，秋风倘许脱鹰鞲！
送程玙嘉将军还闽南
作者：张煌言
朝代：明

闻说君庐傍若耶，却从闽峤问归槎。十年许国悬旄节，千里徵师点鬓华。过越新霜怜客冷，留吴旧雨恨人遐。兴朝还有抡侯赏，莫羡东陵五色瓜！
送罗子木往台湾二首
作者：张煌言
朝代：明

中原方逐鹿，何暇问虹梁！欲揽南溟胜，聊随北雁翔。鲎帆天外落，虾岛水中央。应笑青河客，输君是望洋！羽书经岁杳，犹说衮衣东。此莫非王土，胡为用远攻？围师原将略，墨守亦夷风。别有刍荛见，回戈定犬戎！
送罗子木往台湾二首·其一
作者：张煌言
朝代：明

中原方逐鹿，何暇问虹梁！欲揽南溟胜，聊随北雁翔。鲎帆天外落，虾岛水中央。应笑青河客，输君是望洋！
送罗子木往台湾二首·其二
作者：张煌言
朝代：明

羽书经岁杳，犹说衮衣东。此莫非王土，胡为用远攻？围师原将略，墨守亦夷风。别有刍荛见，回戈定犬戎！
送谢仲彝元戎
作者：张煌言
朝代：明

叠鼓鸣笳出佽飞，将军此日挂征衣。千屯夜失欃枪耀，万壑朝阳组练威。共喜龙骧临溟渤，已知鹤唳动淮淝。捷书好向潜夫寄，拟趁轻帆便北归。
送邱含山还长亭山房
作者：张煌言
朝代：明

投老犹垂橐，忘归未拂衣。江山双泪迸，家国寸心违。作客悲王粲，为郎忆紫薇。入林还怅望，吾道已全非！
送陈立之还闽
作者：张煌言
朝代：明

鹭江一别榻空悬，滃水槎来意惘然！君较虎头原独步，我甘龙尾尚高眠。天声到处凭挥羽，国耻谈间欲置铅。若问归帆何所载？祗应图得越山川。
送黄金吾、冯侍御乞师日本
作者：张煌言
朝代：明

中原何地足依墙，惆怅徵师日出方。龙节卧持豸斧客，鱼书泣捧豹衣郎。黄河北去浮青雀，沧海东回献白狼。伫听无衣万里客，绣弧应复挂扶桑。
送黎大行南访行在
作者：张煌言
朝代：明

谁登仙峤问皇舆，十载惊传典象胥。英簜难归万里节，輶轩徒积百蛮书。越人翡翠应无恙，汉使葡萄总不如！惆怅五云横？道，看君却上指南车。
送黎大行南访行在
作者：张煌言
朝代：明
体裁：七言律诗

谁登仙峤问皇舆，十载惊传典象胥。英簜难归万里节，輶轩徒积百蛮书。越人翡翠应无恙，汉使葡萄总不如！惆怅五云横�道，看君却上指南车。
送黎大行，濒行以途穷为恨，赋诗见示；仍用前韵答之
作者：张煌言
朝代：明

柳色河桥弄晚阴，临歧攀折思偏淫。乍来紫气原干斗，此去皇华为溉鬵。殿上未归和氏璧，橐中谁赐陆生金？飘零莫漫愁书剑，六传平驱正在今！
郭圣竑见访，出诗相示；依韵酬之
作者：张煌言
朝代：明

谁云仲蔚长蒿莱，白板双扉随意开。扫石我饶笼翠兴，磨岚君擅草玄才。杖头时挂千峰月，箧里争鸣万壑雷。自是主人能慰客，顿忘鸿雁已南回。
重登秦港天妃宫
作者：张煌言
朝代：明

郡山依旧枕翁洲，风雨萧然杂暮愁。海蕊经寒香更远，松枝带烧节还留。荒祠古瓦兴亡殿，绝壁回潮曲折流。身世已经飘泊甚，如何海外有浮鸥！
重经南日，吊沈彤庵相国
作者：张煌言
朝代：明

木落天空肃气森，重来海岸怅人琴！从秦狐偃空投璧，去越鸱夷枉铸金。渭曲璜随双鲤逝，延津剑化一龙吟。只今桑下谁相语，独倚孤篷泪不禁！
重经羊山，忆旧与定西侯维舟于此
作者：张煌言
朝代：明

海国天空一柱撑，重过画鹢似逢迎。双牙旧忆联翩驻，八翼新看跳荡行。化去鸾旂难入梦，分来龙剑尚孤鸣。羊山亦有羊公泪，片石应同岘首情！
重过桃渚
作者：张煌言
朝代：明

一棹天台依旧迷，重来秋爽足攀跻；苔衣糁糁髯偏美，石磴鳞鳞齿未齐。梦到赤城霞气近，感深沧海水声低。临流空作桃花想，愧杀仙源是武溪。
重阳偶成
作者：张煌言
朝代：明

九日素秋晴，霜容淡倍明。香孤知菊傲，寒逼觉衣轻。萧瑟茱萸佩，踌躇鸿雁声！不愁吹帽落，华发故多情。
野人饷菊有感
作者：张煌言
朝代：明

战罢秋风笑物华，野人偏自献黄花。已看铁骨经霜老，莫遣金心带雨斜。
野人饷菊有感四首
作者：张煌言
朝代：明

战罢秋风笑物华，野人偏自献黄花；已看铁骨经霜老，莫遣金心带雨斜！柴桑杯酒寄东篱，种菊书成在义熙；今日风光如昨否？殷勤且自把花枝。尝言爱菊耐霜威，晚节都甘与世违；只恐秋来容鬓改，几人插得满头归！天寒万木尽悲秋，谁殿群芳斗未休？寄与黄花应努力，须知摇落有黄州。
野人饷菊有感四首·其一
作者：张煌言
朝代：明

战罢秋风笑物华，野人偏自献黄花；已看铁骨经霜老，莫遣金心带雨斜！
野人饷菊有感四首·其三
作者：张煌言
朝代：明

尝言爱菊耐霜威，晚节都甘与世违；只恐秋来容鬓改，几人插得满头归！
野人饷菊有感四首·其二
作者：张煌言
朝代：明

柴桑杯酒寄东篱，种菊书成在义熙；今日风光如昨否？殷勤且自把花枝。
野人饷菊有感四首·其四
作者：张煌言
朝代：明

天寒万木尽悲秋，谁殿群芳斗未休？寄与黄花应努力，须知摇落有黄州。
长相思
作者：张煌言
朝代：明

品瑶笙，按银筝，换羽移宫无限情，秋天不肯明。几更更，几星星，半是商声与徵声，羁人和梦听。
长相思·中夜闻筝
作者：张煌言
朝代：明

炙凤笙，弹鹅筝，弄入阳关第几情，铜壶滴漏明。一更更，一星星，都是商声与羽声，离人不忍听！
长相思·秋
作者：张煌言
朝代：明

秋山青，秋水明，午梦惊秋醒未醒？乾坤一草亭。故国盟，故国情，夜阑斜月透疏棂，孤鸿三两声。
长鲸行
作者：张煌言
朝代：明

南海长鲸何横绝，吞吐波涛喷日月；鼓鬣俄成赤羽旗，披鳞都变黄金穴。初依海市现楼台，旋上天关守宫阙。天狼忽从西北来，旌为蚩尤鞭为孛。长鲸稽首称波臣，玉皇香案皆膻羯；希恩岂望凤凰池，论功敢乞蛟螭窟。那识狼心最不仁，组系长鲸离溟渤；跳梁宁复昔睚眦，涸辙应怜旧饕餮。长鲸有子类龙种，起代灵鼍震列缺；银河朝犯织女机，珠浦夜泣鲛人血。天狼跋疐还叱吒，佥谓鲸鲵本遗孽；疏属山头贰负尸，钟离村内专车骨。残魂几处听蒲牢，遗醢何年化彭越！嗟嗟长鲸尔何愚，如彼异类终屈节；神龙不臣臣贪狼，抉自涂肠坐自灭。昨夜星躔弧矢明，欲喜欃枪影欲没；天狼、天狼莫漫骄！海宇会有真龙出。
长鲸行
作者：张煌言
朝代：明
体裁：古风

南海长鲸何横绝，吞吐波涛喷日月；鼓鬣俄成赤羽旗，披鳞都变黄金穴。初依海市现楼台，旋上天关守宫阙。天狼忽从西北来，旌为蚩尤鞭为孛。长鲸稽首称波臣，玉皇香案皆膻羯；希恩岂望凤凰池，论功敢乞蛟螭窟。那识狼心最不仁，组系长鲸离溟渤；跳梁宁复昔睚眦，涸辙应怜旧饕餮。长鲸有子类龙种，起代灵鼍震列缺；银河朝犯织女机，珠浦夜泣鲛人血。天狼跋疐还叱吒，佥谓鲸鲵本遗孽；疏属山头贰负尸，钟离村内专车骨。残魂几处听蒲牢，遗醢何年化彭越！嗟嗟长鲸尔何愚，如彼异类终屈节；神龙不臣臣贪狼，抉自涂肠坐自灭。昨夜星躔弧矢明，欲喜欃枪影欲没；天狼、天狼莫漫骄，海宇会有真龙出。
閒居
作者：张煌言
朝代：明

挥手归鸿望已乖，风尘依旧两芒鞋。人居閒处非佳境，事到难时且放怀。无限兴亡看越绝，何妨奇怪说「齐谐。」孤踪转觉支离甚，一任苍苔自上阶。
閒居
作者：张煌言
朝代：明
体裁：七言律诗

挥手归鸿望已乖，风尘依旧两芒鞋。人居閒处非佳境，事到难时且放怀。无限兴亡看越绝，何妨奇怪说「齐谐」。孤踪转觉支离甚，一任苍苔自上阶。
闰元宵
作者：张煌言
朝代：明

斗柄春来又几旋，昨宵今夕倍堪怜。一年那得灯重满，五夜何曾月再圆！星汉依稀火树里，风光次第杏花前。上元别是佳游节，选胜还疑小有天。
闰元宵
作者：张煌言
朝代：明

每惜春宵未可淹，天留倒景上元添。灯毬前度何时再？箫鼓平分此夜兼。灵雨故迟桃李候，春风仍入柳梅占。不愁晓箭相催急，只恐金吾令已严。
闰元宵排律十四韵
作者：张煌言
朝代：明

献岁杓频指，良宵箭独稠；东皇添玉历，南陌驻银钩。蓂荚应双吐，椒花已两浮；小年灯市永，午夜漏声悠。月令初中节，风光第几筹？蟾辉看倍皎，莺语听全流。复拟传柑会，偏宜秉烛游；流黄连夕怨，拾翠隔旬愁。柳弱先披拂，梅寒故逗遛；乾坤分正闰，夷夏辨春秋。只此尊天统，因之念帝忧；耗磨何足论，伏腊岂相谋！金钥方重辟，银缸可再篝？香尘还冉冉，歌吹几时收！
间行杂感二首
作者：张煌言
朝代：明

铁幢才解又芒鞋，姓氏逢人且自埋。夜踏巉岩惊伏虎，朝披雾露避群豺。乾坤苍莽投金濑，径路萧凉阻玉阶。赢得风衣兼雨帽，相看不是旧形骸！一椎可奈误秦车，萧瑟秋风圯上书。伏匿那能忘铁马，潜游犹觉负银鱼。荒村云扰难攲枕，单袷霜深已敝裾。总是姓名随地变，任呼牛马亦何如！
间行杂感二首·其一
作者：张煌言
朝代：明

铁幢才解又芒鞋，姓氏逢人且自埋。夜踏巉岩惊伏虎，朝披雾露避群豺。乾坤苍莽投金濑，径路萧凉阻玉阶。赢得风衣兼雨帽，相看不是旧形骸！
间行杂感二首·其二
作者：张煌言
朝代：明

一椎可奈误秦车，萧瑟秋风圯上书。伏匿那能忘铁马，潜游犹觉负银鱼。荒村云扰难攲枕，单袷霜深已敝裾。总是姓名随地变，任呼牛马亦何如！
闻孤鸟而有作
作者：张煌言
朝代：明
体裁：古风

孤鸟、孤鸟声愊忆，风雨中宵我心恻；似闻鸟言生不辰，空山寥落无颜色。在昔雄飞向九霄，金眸玉爪行胸臆；巢云曾傍万年枝，击水宁需六月息！风云蹉跌几星霜，宛转枋榆困枳棘；东门旗鼓为谁觞，北海木石徒尔塞。杜宇漫语不如归，鹧鸪疾呼行不得；予心卒瘏予尾焦，却来山阿欲避弋。一饮一啄孰将雏，双飞双宿谁比翼？寒枝独抱月黄昏，岛树苍茫林影黑。横绝四海会有时，敢告羁栖还努力！嗟乎此鸟亦非凡，鸾歌凤舞谁能识！但将孤鸟伴孤臣，悠悠苍天曷有极！
闻孤鸟而有作
作者：张煌言
朝代：明

孤鸟、孤鸟声愊忆，风雨中宵我心恻；似闻鸟言生不辰，空山寥落无颜色。在昔雄飞向九霄，金眸玉爪行胸臆；巢云曾傍万年枝，击水宁需六月息！风云蹉跌几星霜，宛转枋榆困枳棘；东门旗鼓为谁觞？北海木石徒尔塞。杜宇漫语不如归，鹧鸪疾呼行不得；予心卒瘏予尾焦，却来山阿欲避弋。一饮一啄孰将雏，双飞双宿谁比翼？寒枝独抱月黄昏，岛树苍茫林影黑。横绝四海会有时，敢告羁栖还努力！嗟乎此鸟亦非凡，鸾歌凤舞谁能识！但将孤鸟伴孤臣，悠悠苍天曷有极！
闻家难有恸四首
作者：张煌言
朝代：明

仇国言终验，衰门祚亦危。痛心惟骨肉，耄及受参夷。白首青枫暗，黄肠广柳迟。百端交集处，能不碎心脾！家破原因我，何堪玉并焚；亢宗空有子，函夏已无君。左衽兴亡决，南冠生死分。拊棺犹未得，挥泪结玄云。孤竹行吟后，家无四壁存。更闻宗欲坠，不但族先燔。蹭蹬孤臣节，踉跄孝子魂。愿为双白鹤，飞去叩天阍。淫威何太甚，原外鹡鸰鸣。空拟班昭疏，甘成聂政名！肝埋有处士，肠断是零丁。遥识江胥路，霜飞独满城。
闻家难有恸四首·其一
作者：张煌言
朝代：明

仇国言终验，衰门祚亦危。痛心惟骨肉，耄及受参夷。白首青枫暗，黄肠广柳迟。百端交集处，能不碎心脾！
闻家难有恸四首·其三
作者：张煌言
朝代：明

孤竹行吟后，家无四壁存。更闻宗欲坠，不但族先燔。蹭蹬孤臣节，踉跄孝子魂。愿为双白鹤，飞去叩天阍。
闻家难有恸四首·其二
作者：张煌言
朝代：明

家破原因我，何堪玉并焚；亢宗空有子，函夏已无君。左衽兴亡决，南冠生死分。拊棺犹未得，挥泪结玄云。
闻家难有恸四首·其四
作者：张煌言
朝代：明

淫威何太甚，原外鹡鸰鸣。空拟班昭疏，甘成聂政名！肝埋有处士，肠断是零丁。遥识江胥路，霜飞独满城。
闻监国鲁王以盗警奔金门所
作者：张煌言
朝代：明

挥泪东南信，初闻群盗狂；扁舟哀望帝，匹马类康王。流彘终何限，依斟倘不妨！只今谋税驾，天地已沧桑。
闻行在所遣使至营宣慰，有感二首
作者：张煌言
朝代：明

传闻使节下牂牁，天语衔来识圣波。南国衣冠犹似昔，北门锁钥竟如何？时危还说依铜马，道阻徒劳想玉珂。料得枫宸能烛远，黄麻紫綍不须多。频年东国赋无衣，百粤犹然狩六飞。彤管几曾参讲幄，玄戈空复仗戎帏！徵师已审皇情重，扫境犹惭臣力微。从此群公须努力，星轺到处即天威。
闻行在所遣使至营宣慰，有感二首·其一
作者：张煌言
朝代：明

传闻使节下牂牁，天语衔来识圣波。南国衣冠犹似昔，北门锁钥竟如何？时危还说依铜马，道阻徒劳想玉珂。料得枫宸能烛远，黄麻紫綍不须多。
闻行在所遣使至营宣慰，有感二首·其二
作者：张煌言
朝代：明

频年东国赋无衣，百粤犹然狩六飞。彤管几曾参讲幄，玄戈空复仗戎帏！徵师已审皇情重，扫境犹惭臣力微。从此群公须努力，星轺到处即天威。
闻贵阳失守
作者：张煌言
朝代：明

百粤河山已自愁，播迁此日更堪忧！方传梼杌从南窜，岂意欃枪自北流！险阻莫能关象郡，炎荒何处割鸿沟！一成赖有滇云在，捲土谁为借伟筹！
闽南行
作者：张煌言
朝代：明

闽南自古龙蛇孽，犬羊阑入为窟宅。亢公仗钺起海东，剑跃蜿蜒弓霹雳。一战筑京观，再战解椎结；三战合围漳州城，万灶星罗尽树栅。弹丸小丑尚陆梁，登陴不畏河鱼疾。回看百雉蚤悬灯，照耀闉阇光为赤。城头刁斗寂不闻，惟闻死声动筚篥。我军鼾睡声如雷，战马高嘶待横击；平明两军仍相持，似借人命膏锋镝。嗟嗟！狡虏何其愚，何不肉袒辕门行自绝！忆昔秋深胡马肥，烧荒猎火天成血。橐驼九陌换铜驼，指顾中原鲜坚壁。不数年间杀运回，汉人复炽胡人灭。区区阱兽与釜鱼，天戈所指应无敌。应无敌，多卤获；或献俘，或献馘。此时龙战血玄黄，功成谁念沟中瘠！兵家奇正鲜常形，顿军坚城岂善策。试筹遁甲探阴符，大武何尝穷矢石！
阙题
作者：张煌言
朝代：明

青山叠叠晚烟迷，几点疏磷断涧西；夜雨寂寥山鬼泣，春风无主鹧鸪啼。酒炉如故生荆棘，画栋凄凉落燕泥。开谢桃花谁过问，萋萋芳草牧群归。
雨中寒甚，再叠前韵
作者：张煌言
朝代：明

浮云何意结层阴，海气朝来越浸淫。谁解催花能节鼓，岂逢寒食欲悬鬵！春衣褦襶还如铁，岛树槎枒转似金。可是大荒犹杀运，难将燮理佐当今？
饮吴山人
作者：张煌言
朝代：明

柴门巷口硕人宽，尽日相寻河朔欢。说剑不妨烦脱辖，悬壶何必学投竿！主贤高拥乌皮几，客醉同弹紫箨冠。佳兴迩来真半减，为君一笑谱幽兰。
饮酒
作者：张煌言
朝代：明

世事惊心强自娱，萧条旅馆日提壶。尝言诸葛真名士，犹作高阳一酒徒。座上何须分雅俗，杯中原不入荣枯。且须杖策舂陵去，王粲登楼赋有无？
马尔毓不应幕府辟召
作者：张煌言
朝代：明

何劳帷帐借前筹，司马于今已倦游；但傲自知无媚骨，得閒还许且科头；双扉斜日眠黄犊，一榜兼云伴白鸥。只恐存亡犹有恨，莫教沈醉过西洲！
马尔毓有从军之叹，戏成二律诒之
作者：张煌言
朝代：明

一剑南来说曳裾，铗声早怨出无舆。粉曹回忆冯唐节，油幕閒誇阮瑀书。应悔鹤翎先自剪，翻怜鸡肘转成虚。烟霞清供难分寄，恐尔蓬心尚未除。北山何奈又移文，投笔雄情谁似君？掉舌尚能高揖客，掀髯谁许薄参军！尝秦白璧归何处？间楚黄金费几觔？始信卧龙明出处，草庐先已定三分。
马尔毓有从军之叹，戏成二律诒之·其一
作者：张煌言
朝代：明

一剑南来说曳裾，铗声早怨出无舆。粉曹回忆冯唐节，油幕閒誇阮瑀书。应悔鹤翎先自剪，翻怜鸡肘转成虚。烟霞清供难分寄，恐尔蓬心尚未除。
马尔毓有从军之叹，戏成二律诒之·其二
作者：张煌言
朝代：明

北山何奈又移文，投笔雄情谁似君？掉舌尚能高揖客，掀髯谁许薄参军！尝秦白璧归何处？间楚黄金费几觔？始信卧龙明出处，草庐先已定三分。
马尔毓职方改署幕府骑兵参军，未免牢落；戏赠
作者：张煌言
朝代：明

国破兰香已半消，侯门谁复赠虔刀？颇怜宦拙同牛皂，正觉官閒似马曹。濩落籯金应易散，陆沈囊粟恐难叨！相携赖有红颜在，枚叔游梁兴尚豪。
驿书至，偏师已复池州府
作者：张煌言
朝代：明

赤羽飞驰露布哗，铜陵西去断胡笳。横流锦缆空三楚，出峡霓旌接九华。歌吹已知来泽国，樵苏莫遣向田家！前驱要识王师意，剑跃弓鸣亦漫誇。
鬓有丝
作者：张煌言
朝代：明

晓起看双鬓，衰容变二毛；须眉长自照，筋骨总徒劳！物态离情换，年华苦节销。自怜蒲柳质，秋意蚤萧骚！
鸿门歌
作者：张煌言
朝代：明

项王怒、汉王畏，鸿门宴罢鸿沟溃；汉人喜、楚人恚，玉玦谋空玉斗碎。重瞳、隆准两英雄，天意有兴必有废；成岂哙也一彘肩，败或亚父疽在背。不杀沛公岂云误，此事却有霸王度。当时长者号汉王，俎上老翁不相顾；既无父子况君臣，三军缟素为何人！
鹿走勿逐自复，戏成
作者：张煌言
朝代：明

失鹿何曾得鹿期，重来岂献牡丹枝；隍中蕉叶原非梦，为待仙人夹毂随。
黄湓谣二首
作者：张煌言
朝代：明

妾家生小住黄湓，乱挽乌云铲著裈；九月鱼腥湖上熟，自摇兰桨过前村。黄湓贾客百金装，湓口长年醉索郎；闻说江干烽火急，停桡一曲「古襄阳。」
黄湓谣二首·其一
作者：张煌言
朝代：明

妾家生小住黄湓，乱挽乌云铲著裈；九月鱼腥湖上熟，自摇兰桨过前村。
黄湓谣二首·其二
作者：张煌言
朝代：明

黄湓贾客百金装，湓口长年醉索郎；闻说江干烽火急，停桡一曲「古襄阳。」
黄湓谣二首·其二
作者：张煌言
朝代：明
体裁：七言绝句

黄湓贾客百金装，湓口长年醉索郎；闻说江干烽火急，停桡一曲「古襄阳」。
送仲氏之南都
作者：张燕翼
朝代：明
体裁：七言律诗

鸰原思别惜依依，洛下凭谁荐陆机。池上梦随芳草去，江干心逐片帆飞。愁添旅食频弹铗，叶落空园静掩扉。欲识倚门情更切，白云回首是庭帏。
荔支词
作者：张燮
朝代：明
体裁：七言绝句

长生殿上紫烟开，妃子红妆映酒杯。小部新声歌未了，岭南飞骑带香来。
读书台观梅
作者：张燮
朝代：明

梅花乱发去年丛，春在梅花数点中。总为孤高难得意，几番雨雨又风风。
题黄鹤楼
作者：张献忠
朝代：明
体裁：古风

滚滚江流去不还，隔断龟蛇不相攀。龟山就譬比李闯，咱老子站在蛇山。
七夕同赵令燕赋
作者：张献翼
朝代：明

翠帐红妆送客亭，佳人眉黛远山青。试从天上看河汉，今夜应无织女星。
再过刘会卿丧所卜胡姬为尸仍设双俑为侍命伶人奏琵琶而乐之
作者：张献翼
朝代：明

昨日经过旧堂宿，今日经过旧堂哭。交情今日尽凋残，草堂自此成幽独。追忆平生颜，宛然在心目。炙鸡絮酒去复来，素车白马情未足。君不见古人祭天亦有尸，迎尸今日迎胡姬。胡姬旧为门下客，曾问今宵是何夕。今日寓其神，栖其魄，笑语若平生，欢宴未终毕。坐上坐，身外身，此时此际相主宾。存殁几时分两地，宾主何曾是两人。谁谓君不起，音容忽凭几。胡姬代君饮，胡姬代君语。谁云君不知，对酒君不辞。谁言君不见，肝肠在颜面。两两为刍灵，侍立何亭亭。不知向秀《思旧赋》，不为庾信《思旧铭》。中郎虎贲意有托，不知为蝴蝶兮为螟蛉。一杯酹先酒，二杯献吾友，三杯且共斟，停云在郊薮。《前缓声》连《后缓声》，《大垂手》兼《小垂手》。一弹遽沉吟，再弹怆已深，三弄犹自可，四奏伤知音。君再生，我未死，相看半死生，何处分悲喜。一声《薤露》杂《吴歈》，一唱《阳关》入《蒿里》。思其人，到其堂，依然其处在，谁谓其人亡？予尝忤流俗，君偏嗜昌歜。今日胡姬为主人，朝云朝露迫我身。不及黄泉也相见，长踏陆土如沉沦。为君歌，为君舞，酒到刘伶坟上土。呜呼！酒到刘伶坟上土。
刘会卿病中典衣买歌者因持絮酒就其丧所试之
作者：张献翼
朝代：明

昨日经过欢燕时，满堂歌舞金屈卮。日日日斜舞长袖，夜夜夜深歌接䍦。今日欢情犹未足，炙鸡絮酒还来续。何戡虽善歌，唐衢亦善哭。一生一死复一杯，或歌或泣还成曲。座上多白云，门前总流水。人琴叹俱亡，风流浑不死。十千五千未满杯，三弦四弦已盈耳。佳婿佳儿垞帐前，故人故宴帷堂里。山阳笛，伯牙琴，至今千载为知音。平生尊酒若常在，生死交情深不深。
张廉水乞予生祭奇其意而成咏
作者：张献翼
朝代：明

祭是生前设，魂非死后招。池台总长夜，薤露岂崇朝。入梦惊离合，迎神讶动摇。嗒然如隔世，云臼坐相邀。
投赠兼视苏君楫沈元异
作者：张献翼
朝代：明

白门烟月胜扬州，十四楼中第一流。眉学远山余黛色，心将初柳结春愁。渡头桃叶王孙草，巷口乌衣客子裘。都市相逢多意气，与君同作五陵游。
无题
作者：张献翼
朝代：明

燕子来时花又残，一宵明月两情看。春风吹遍王孙草，门外天涯去住难。
春闺病起和黄得之先生作
作者：张献翼
朝代：明

佳气抱房栊，年华自不穷。山将眉合翠，花傍镜分红。晓色罗衣上，春声燕垒中。犹怜芳树下，无力倚东风。
月下戏示儿侄
作者：张献翼
朝代：明

夜色上星辰，秋来兴有神。好书仍诫子，盗酒亦娱亲。月作谁家客，风为我辈人。承欢在庭下，倍觉露华新。
有所思和黄吉甫
作者：张献翼
朝代：明

鸳鸯七十自成双，翠袖红颜映碧泷。淮水有时邀玉笛，秦楼无伴对银缸。梨云入夜长飞梦，桃叶乘春欲渡江。相望本无千里隔，共看明月照寒窗。
杜鹃花漫兴
作者：张献翼
朝代：明

花花叶叶正含芳，丽景朝朝夜夜长。何事江南春去尽，子规声里驻年光。
灯夕同陆姬过胡姬并怀侯双
作者：张献翼
朝代：明

君不见张敉名字在月中，又不见乞歌携妓张红红。灯火未然月未出，名字不闻五百弓。白月已来黑月去，三五能供几番醉。心计对饮同三驺，何如买笑携诸妓。街头巷口自为歌，博塞藏阄总成戏。昔年残腊逢春阳，然灯每夜客满堂。今夜朋来贫未足，酒过墙头食无肉。南方腾笑北献嘲，贱于犬马轻于毛。数点虽非九枝艳，也知今夕为元宵。夜未央，从吾好。身衣鹑，手执翿。酒因境多，年随情少。或云布衣雄世郑康成，或云叩门乞食陶渊明。绿烟朱火青楼起，一杯一杯情未已。放意且留欢，遗老堪忘死。陆姬立之监，胡姬佐之史。胡一抗吾吭，陆二提吾耳。忆昔侯姬尝去来，来时往往相尔汝。谓我非常人，爱我无常语。攀玩今宵少一人，安得侯双唤张敉。
纪游二首
作者：张献翼
朝代：明

银河耿耿夜迢迢，月满关山旅雁高。明日孤帆去何处，秣陵秋色广陵涛。萍聚长干兴未穷，劳劳亭外起寒风。只今海内称兄弟，半在当筵气概中。
纪游二首·其一
作者：张献翼
朝代：明

银河耿耿夜迢迢，月满关山旅雁高。明日孤帆去何处，秣陵秋色广陵涛。
纪游二首·其二
作者：张献翼
朝代：明

萍聚长干兴未穷，劳劳亭外起寒风。只今海内称兄弟，半在当筵气概中。
集孙指挥宅
作者：张献翼
朝代：明

入林欣把臂，萧散欲飞翻。酒亦将军令，花仍处士村。清香浮画戟，残月上营门。无敌夸诗思，长城在五言。
乙巳元日
作者：张率
朝代：明
体裁：七言律诗

四门击柝罢寒更，淮水淮山欲曙城。柏子添香延宿火，梅花吹角送春声。大星宾日光芒定，残雪兼霜物候明。故国亲朋俱献岁，异乡鱼鸟独关情。
兵后次衢州
作者：张率
朝代：明
体裁：七言律诗

高壁深池表里宽，危楼飞阁水云寒。三年血战曾漂杵，两将身降惜盖棺。桑土尽如东郡赋，橘林犹带洞庭酸。群雄政似柯山弈，闲与樵夫缩手看。
答周检校
作者：张率
朝代：明
体裁：七言律诗

衡茅晚计卜溪南，水石幽奇得纵探。诗社往还青玉案，仙经借送紫泥函。渔村过雨行秋霁，龙洞开云坐晚岚。种橘垂成嗟已老，烦君多致洞庭柑。
钱塘怀古
作者：张率
朝代：明
体裁：七言律诗

南渡诸陵玉柙灰，钱塘孤塔是幽台。石麟久向云根没，金雁何曾海上回。掘汉赤眉因世乱，宾周白马自天来。沛中王气非陵寝，徒使遗民过客哀。
读恻恻吟
作者：张玉乔
朝代：明

丰调情怀未易窥，荷丝牵结可胜悲。香幽韵远含毫字，付与风流作话垂。
双双燕·秋日过横山堂
作者：张玮
朝代：明

披蓬探隐，到幽草溪头，碧阴山曲。竹韵松姿，媚却吟眸诗腹。是处翠峰成簇，更新秋、雨凉如沐。深林宛转芳禽，浅涧琤琮漱玉。孤独，简编娱目。有纫佩芳兰，供餐茂菊。藤床闲憩，梦入华胥应乐。好是月明帘轴，恰一枕、清酣睡足。小小花童低报，瓦鼎烹茶刚熟。
嘿思仲先约过詹所茶山园以事不偕小诗代讯
作者：张玮
朝代：明
体裁：七言绝句

一径寒云似练开，茶烟起处小车来。独怜久病閒双屐，不踏孤山十亩苔。
江行宿浅滩
作者：张玮
朝代：明
体裁：七言律诗

千里江流此一湾，暮潮落尽柁师閒。翛翛苍荻鸣疏雨，隐隐玄云列远山。波静自知凭岸稳，官慵肯厌客途艰。朝来晏起迎新旭，秋月秋风兴不悭。
贺张百熙60寿联
作者：张玮
朝代：明
体裁：联

燕国文章，横渠道德；曲江相业，博望边谋。
淩风楼怀古
作者：张珆
朝代：明

箕尾精灵果在无，山河依旧片城孤。也应风雨厓门泪，哭到今朝血亦枯。
秋夜偶述
作者：张珆
朝代：明

花榭窜苍鼯，藓壁啼哀蛬。月气一庭深，秋声万林动。坐久影俱寒，凄然毛骨竦。
题金太仆竹
作者：张珹
朝代：明
体裁：古风

瘦仙写竹三十年，晚年钩勒尤精专。兴来一扫四五幅，枝枝叶叶生云烟。渭川湘水渺何许，今日分明图画里。为谁写作化龙枝？悬向高堂动风雨。
游明山
作者：张琚
朝代：明

散发青松下，日莫望羽客。驾鹤来不来，飞泉落岩石。幽禽啼一声，遥遥四山静。不见樵客归，苍麇出樵径。
游明山·其一
作者：张琚
朝代：明

散发青松下，日莫望羽客。驾鹤来不来，飞泉落岩石。
游明山·其二
作者：张琚
朝代：明

幽禽啼一声，遥遥四山静。不见樵客归，苍麇出樵径。
送陈醴源夫子旋里
作者：张琚
朝代：明

春辞五岭去，公向八闽归。明月照官路，梅花飘素衣。风尘终不染，宦海早知几。自买三间屋，云深鹤护扉。
陈醴源泉夫子过访旋溪书屋喜赋
作者：张琚
朝代：明

榕阴深处一堂开，日倚栏干望几回。旧雨不逢排闼至，先生今为看花来。碧桃红杏飘书带，水色山光入酒杯。听得成连琴数曲，仙风引我到蓬莱。
静室
作者：张琚
朝代：明

帘卷斜阳见几峰，一溪流水逝溶溶。山僧不到柴门掩，惟听春鸠叫绿榕。
一松
作者：张琦
朝代：明
体裁：七言绝句

不随桃李堕芜莱，五百年长亦壮哉。闻道未央兴土木，寒流石上有人来。
一真
作者：张琦
朝代：明
体裁：七言绝句

已随抱朴子同归，渐觉雕龙世事非。打坐溪边照真影，年来啖菜也丰肥。
一默为林本聪
作者：张琦
朝代：明
体裁：七言绝句

莺啼座石燕窗东，居士无言木石同。最有吟诗禁不住，远携声响到山中。
七峰图
作者：张琦
朝代：明
体裁：七言绝句

七峰尖峭似陈兵，江外诸山合与争。天地年来爱藏用，淡云微雨不分明。
三节
作者：张琦
朝代：明
体裁：七言律诗

练麻绩雨共黄昏，促膝寒灯亦自温。一代蘋蘩吾与汝，百年门户废而存。分明冰雪传心事，指点杯棬付子孙。草野宁无良史笔，掇书遗事古今论。
不入城
作者：张琦
朝代：明
体裁：七言律诗

不入城而又入城，半生心迹未分明。乍逢麋鹿相招去，今觉山林有路行。越绝漫须悲往事，吴歌且自学新声。雪蕉霜柳垂垂在，寒对衰翁亦有情。
不寐
作者：张琦
朝代：明
体裁：七言绝句

裹衲孤眠何处村，夜深吠犬若黄昏。吟怀欲出寻僧去，寒月斜光未过门。
不寐·其一
作者：张琦
朝代：明
体裁：六言诗

幽鼠响穿覆瓦，白月寒带初霜。诗成枕上人瘦，海入壶中夜长。
不寐·其三
作者：张琦
朝代：明
体裁：六言诗

残烛三更黑蕊，白斋四壁玄霜。口论庾廪虚实，脚揣衿稠短长。
不寐·其二
作者：张琦
朝代：明
体裁：六言诗

矮墙微照萤火，玄狖入偷杮霜。刓印去腰已久，老怀挂世空长。
与孙允防司训别久操舟夜过饮中作
作者：张琦
朝代：明
体裁：七言律诗

枯潮不到古城边，努力篙师夜进船。白发青衫见君处，风帘细烛醉人天。麒麟官舍增三子，蝌蚪残经又十年。正好相逢不相别，数声昏鼓送寒川。
东山
作者：张琦
朝代：明
体裁：五言绝句

飞鸟遗好音，千峰不知处。日出扶桑枝，照见蔷薇树。
东归会稽道中
作者：张琦
朝代：明
体裁：七言律诗

稽山东出鸟门斜，春晚烟晴感物华。十里长亭栖短树，满天晴日落黄沙。蚕生野屋鸣桑叶，水送渔舟入麦花。引手来朝指归路，小江高柳是吾家。
东楼
作者：张琦
朝代：明
体裁：五言绝句

山势彰坤厚，天光薄太清。臣家书万卷，换得此楼成。
为余君题保竹卷
作者：张琦
朝代：明
体裁：五言律诗

岂不护枝叶，深培在此根。皇天应有意，人竹两多孙。馋腹空千亩，清阴盖一门。兴来不暇问，脚眼到君园。
久旱得雨偶题画牛
作者：张琦
朝代：明
体裁：五言绝句

已谓秋无望，今成大有年。山中三尺雨，骑犊上平田。
义兴沈时明天趣卷
作者：张琦
朝代：明
体裁：七言律诗

心想閒来清似水，乾坤纳纳赴幽期。数花溪上坐终日，逢客林中留几时。海燕未回云占垒，山童忽报雨临池。来朝尚有天随子，相约春江下钓丝。
之平海
作者：张琦
朝代：明
体裁：七言律诗

青天欲尽海云东，遥见孤城浩荡中。纱帽白浮行地土，布舆青捲下沙风。漳河盗灭忧仍在，越国秋深信未通。荐黍莫愁常作客，水边来去有渔篷。
书兰亭记后
作者：张琦
朝代：明
体裁：七言绝句

高竹深溪春事幽，文章千古说风流。我今犹恨当时笔，欠写新亭一段愁。
书赵芝岩挽诗卷
作者：张琦
朝代：明
体裁：七言律诗

玉立长身如见之，紫芝岩下好光辉。十年一别刚回首，老泪深情又湿衣。春草地红生踯躅，晓山灯暗落蔷薇。故城耆旧今多少，转觉年来眼里稀。
二月二日
作者：张琦
朝代：明
体裁：七言绝句

江上轻云覆户低，杏花开好未黏泥。伯劳犹更嫌春浅，背坐东风不肯啼。
云庄何君山水画
作者：张琦
朝代：明
体裁：七言绝句

门里芙蓉浪里沙，辋川风色似君家。只将画笔当官府，閒纳秋云一百车。
五日
作者：张琦
朝代：明
体裁：五言绝句

蛙天五月五，新水滥屋脚。中有不眠人，高灯听蛙酌。
京师送沈署丞还宜兴
作者：张琦
朝代：明
体裁：五言律诗

别酒不成酣，停杯放剧谈。虽依星斗近，终念水云堪。野涨通朝扈，春山结早蚕。故乡无限兴，非是恋江南。
伤亲诗·其一
作者：张琦
朝代：明
体裁：古风

凉风起中堂，蹶我骨肉亲。蛛丝度空幕，月光照流尘。鸡亦不肯鸣，天亦不肯晨。悠悠漆园梦，千载蟪蛄春。安得东窗日，重照白头人。
伤亲诗·其七
作者：张琦
朝代：明
体裁：古风

晨鸡号如故，夜灯岂无光。天地一昏晓，悲欢异人肠。往时鸡与灯，闻见在高堂。今日鸡与灯，飒如丘垄旁。俯仰百年内，谁能无感伤。
伤亲诗·其三
作者：张琦
朝代：明
体裁：古风

金风既戒秋，城空月出早。砧杵西江鸣，寒声发孤小。贱子不愿听，谁肯为辍捣。万户一片月，何以分恶好。仰昐石楠树，中夜落飞鸟。
伤亲诗·其二
作者：张琦
朝代：明
体裁：古风

慈乌失其母，咽喉无好音。落日雪片急，低飞下丘岑。随身幸有影，与雪两沈沈。天无十日雪，乌怀百年心。来朝雪自晞，乌啼只荒林。
伤亲诗·其五
作者：张琦
朝代：明
体裁：古风

由也昔未贵，日负五升米。为亲煮饘粥，亲悦由起舞。亲死南游荆，廪粟多如土。开襟视肩痍，皮色润如乳。更使米上肩，日光向西吐。
伤亲诗·其八
作者：张琦
朝代：明
体裁：古风

蕙帐吹晚风，慈帏死秋竹。猿鹤如有怀，噭噭鸣山曲。我闻猿鹤啼，猿鹤应我哭。风起月色暗，江流影如墨。虚堂谁与言，中夜起烧烛。
伤亲诗·其六
作者：张琦
朝代：明
体裁：古风

糗粻才糊口，云胡道三牲。五日不一肉，鬵釜无腥烹。所期在末晚，亲岂解长生。亲死儿有肉，唼嗫如鼯鼪。孝哉颍大夫，犹泣生前羹。
伤亲诗·其四
作者：张琦
朝代：明
体裁：古风

哲人日巳远，谁谓天有德。陇树日已长，谁谓春无力。春能发树枝，树无怨春色。暖风不作花，零雨下清滴。啾啾树间鸟，唤我拜寒食。
偶书
作者：张琦
朝代：明
体裁：五言绝句

翠管如吾影，百年长绕身。北邻缠十万，夜夜赛钱神。
偶成
作者：张琦
朝代：明
体裁：七言绝句

半醒半醉倚绳床，枕石江楼水气凉。豆荚箸长瓜杵大，满天秋兴到南庄。
偶成
作者：张琦
朝代：明
体裁：五言绝句

微月人生影，轻风船弄波。明朝还夜直，凉爱北湖多。
偶题
作者：张琦
朝代：明
体裁：五言绝句

藏弓安宿鸟，移烛远潜鱼。满案閒居赋，都无封禅书。
入村偶成
作者：张琦
朝代：明
体裁：五言绝句

出郭动舟楫，入村趋草楼。雨来江色闇，呼子鸣白牛。
六月二十八日陆行至彭城病暑改从舟
作者：张琦
朝代：明
体裁：七言绝句

妄以千金重此生，出门无蒂一身轻。南风不动江流静，绿树扁舟煮药行。
农耕
作者：张琦
朝代：明
体裁：五言绝句

牛脊春阴恶，溪风布裤单。南人解占候，还有种田寒。
冬夜书左氏壁
作者：张琦
朝代：明
体裁：七言律诗

儿孙长大眼中来，岁晏天深觅数杯。半夜寒温灰里火，百年灾异雪中雷。事如有种生难了，钱已无神去不回。相见官梅颜亦厚，东风又作一番开。
冰崖
作者：张琦
朝代：明
体裁：五言律诗

对面高崖立，盘回石几层。近天多得雪，带雨或成冰。夜皎疑游鹿，溪明杂乱藤。时将山脚水，淅米饭邻僧。
出城
作者：张琦
朝代：明
体裁：五言绝句

东郊渐微绿，骑马忻独往。梅繁野渡晴，水落春山响。
出郭
作者：张琦
朝代：明
体裁：七言律诗

一部新诗一部蛙，夕阳出郭路幽斜。水边地冷苔生发，山外民贫竹有花。厖犬上墙嗔过客，牛羊下坂逐归鸦。谁歌白石南山岸，不是陶家是宁家。
出门
作者：张琦
朝代：明
体裁：五言律诗

何处问西东，乾坤亦醉中。浦云晴带湿，秋树暖生虫。案上行饥鼠，墙头饮绛虹。期期不出口，斗酒对邻翁。
包氏东园
作者：张琦
朝代：明
体裁：五言绝句

理蔓牵新绿，疏泉放落红。敲门春午寂，有客夏黄公。
南冈为朱克谐佥宪
作者：张琦
朝代：明
体裁：七言律诗

不数前朝五柳庄，物情风思在南冈。乳莺啼过红梨熟，雄雉肥时碧笋长。双桨渡江分野色，两峰当户转晴光。苍生望眼今何似，未许东山不下堂。
南寺游·其一
作者：张琦
朝代：明
体裁：七言绝句

手攀幽栈上青天，惠远前身定有缘。斜日光中三丈石，大书太守寺游年。
南寺游·其三
作者：张琦
朝代：明
体裁：七言绝句

月峰山意何太古，百柞千松挟双庑。归时巷犬无警声，长竹篝灯送明府。
南寺游·其二
作者：张琦
朝代：明
体裁：七言绝句

郡中休暇一探玄，万事关心未了然。行上高台试明目，吾民何处少炊烟。
南庄偶成与嘉遇
作者：张琦
朝代：明
体裁：七言绝句

夜探鱼罾朝出耕，耕渔两事是平生。阿翁楼上休呼醒，方与白云眠有情。
厅事后观雨
作者：张琦
朝代：明
体裁：七言绝句

胃强餐饮偶一盆，雨势入屋不闭门。手肱曲阑眼力正，水面已没芙蓉根。
古亭
作者：张琦
朝代：明
体裁：七言绝句

寒潮风退矶头白，高树红欺叶上青。飘瓦败檐秋影老，路人题作断肠亭。
古意
作者：张琦
朝代：明
体裁：古风

井中有水通天河，井性何曾通浪波。不知谁作辘轳绠，乱我心绪当奈何。井底泉，义士志。昨夜东风怒捲地，井上太行吹不去。
合和驿南望弥望皆白土
作者：张琦
朝代：明
体裁：七言绝句

当时战血有馀腥，白土经年草不青。留得遗民几家在，夕阳村里掘芜菁。
吊岳武穆王墓
作者：张琦
朝代：明
体裁：七言律诗

侵疆几复捲鲸鲵，一桧横遮帝眼迷。直北山河忘故土，江南乌鹊作安栖。皇天此日真难问，长剑何人得再提。寂寞墓前青血在，一抔还覆赵家泥。
听止窝
作者：张琦
朝代：明
体裁：五言绝句

汇征生不竞，艮止梦尤安。黄屋深天宠，青云尽盖棺。
吴伟画
作者：张琦
朝代：明
体裁：七言绝句

秋水天长一色如，小仙分割借吾庐。斜阳红叶閒留坐，推过儒书读道书。
吴娃曲
作者：张琦
朝代：明
体裁：古风

鸳鸯始雏羽未黄，吴娃十四依母傍。画眉令作新月格，著粉教学荷花妆。娃年虽少能自惜，母言似良意甚慝。俟妾十五身渐长，卖妾奉侍青楼客。东家阿母盎无米，幼女窗前相笑喜。养鸠嫁鸠礼所宜，零落甘随草木死。黄金虽多何足誇，妾视黄金如土沙，宁令五十无夫家。
唐子畏山水图
作者：张琦
朝代：明
体裁：七言绝句

蛮天梅雨杂江潮，五月青林未可樵。泥白草深归旧隐，一支山路入中条。
喜雨后篇
作者：张琦
朝代：明
体裁：古风

士申祈得丰，续熟望癸酉。以为官府职，渐举百废后。去冬孟仲月，远入是岁首。百日不一霖，天汉净如帚。民曰吾小人，立计春最厚。床头种子白，撤土日巳久。滋润不相济，田容白□剖。予乃召民言，罪在予德丑。我民不吾释，如纩挟之肘。吾亦矜吾民，如身卧在疚。南衢畚草壤，北巷辟鸡狗。入山颡龙湫，拜道麈杨柳。林公真宰心，恭敬尤不苟。汤饼慰饥渴，士吏遍入口。舁龙入雩庭，感应捷桴缶。续日便得雨，人稍事南亩。寮属益精虔，誓公各勿负。终然动帝衷，霶霈喜大授。河流无高平，牛马失来走。缥缥驰云师，曳曳鸣电母。千村乐新作，百农应歌吼。会当起仓积，且毋辨筲斗。隔雨闻农谈，亹亹及太守。我今老且慵，于汝力何有。
喜雨第三篇
作者：张琦
朝代：明
体裁：古风

去年八月喜无云，我从北来忧颇殷。时冬刈禾得半实，又有稗子插其真。城中井泉到底竭，百家出汲江之滨。我志去官箭在彀，如笋谢箨未离身。弃置百责无一可，倚毗一老有馀亲。十月寒风吹捲地，鱼龙结蛰无经济。千山明峭多霁色，四泽空县断阴气。以首触石求石知，大冬祷雨无乃似。岂期诚信无阴阳，举手加额雨骤至。海郊磥砢十丈强，壸山东南土愈刚。麦子下地一旬发，野人期作三月粮。造化膏泽重伤惠，樽栉未肯来泱泱。春晴又复成亢烈，癸酉之忧未能忘。郡前父老满道白，谓今䃫谷钱两百。黄睛富民有红腐，翕缩不粜窥我逼。眼前饥疮聊自扪，后若更饥易子食。天听为闻作云雾，叆叇如商雨分数。终见雷霆击东海，雨点骤白无行路。野妇赤脚走远塍，归牛翘鼻浮荒渡。舍南舍北飞属玉，禾如青油泼农目。今年贾楚定不施，秋米上仓敢亏斛。
四时杂咏·其一
作者：张琦
朝代：明
体裁：六言诗

蝶入梨花无色，莺过青山较黄。老眼不宜繁富，新诗删去齐梁。
四时杂咏·其三
作者：张琦
朝代：明
体裁：六言诗

黄粱作饭秋熟，绿橘搓香野归。对月颖头神健，下天鹊顶毛稀。
四时杂咏·其二
作者：张琦
朝代：明
体裁：六言诗

林边偶馌田父，池上閒呼鹜雏。十日闭门坐雨，荷钱大似盘盂。
四时杂咏·其四
作者：张琦
朝代：明
体裁：六言诗

梦魂杜陵诗史，岁月黄公酒垆。旧历才看大雪，高桃又换新符。
四皓
作者：张琦
朝代：明
体裁：七言绝句

风里飞花未帖然，静中棋子动机权。在山泉水青天色，流出人间不似前。
墓树
作者：张琦
朝代：明
体裁：七言绝句

作花莫作坟前树，三月清明便化泥。犹道春来愁尚浅，黄昏添上子规啼。
壮游
作者：张琦
朝代：明
体裁：七言绝句

天涯云月动飞旌，剑逐龙驹出户腾。二十二条时务说，马生何处拜昭陵。
夜梦会夏德树同作
作者：张琦
朝代：明
体裁：七言绝句

二月新林花满枝，攀山蹋阁远相随。老来气候寻常准，海上潮生正有诗。
大雪
作者：张琦
朝代：明
体裁：七言绝句

千峰雪片大如盂，烂煮羊肪满地垆。谁肯朱门开一板，野桥西望有僵夫。
天雨雪七十日偶晴得葬先妻
作者：张琦
朝代：明
体裁：七言律诗

雨雪云头散积阴，微晴如下葬棺金。垂杨终古今朝始，芳草平田此路深。老去枯骸难独立，春来寒梦日相寻。剪茅欲结思亭子，与雉同飞不出林。
太白山
作者：张琦
朝代：明
体裁：五言绝句

太白三千丈，庐峰上与争。道人閒管事，终日作山评。
奉答德树
作者：张琦
朝代：明
体裁：古风

童子来雪中，遗我高士牍。悠悠牍中语，新菹咀寒绿。令人发浩兴，临流取桃竹。削竹勿伤手，寻君曲江曲。
宏路驿早发
作者：张琦
朝代：明
体裁：七言律诗

赤瓦黄茅数百间，居民多事早开关。湿萤焰竹火依火，疲马出郊山复山。照路野花应自笑，上天云鸟几时还。手中秋扇难遮得，梧叶风前客鬓斑。
寄余润之
作者：张琦
朝代：明
体裁：五言律诗

直以遭时拙，而深笔研功。思君秋海白，坐我夜楼红。暗叶阶前走，清砧梦处通。壮游心未巳，龙剑得其雄。
寄吴中知者
作者：张琦
朝代：明
体裁：七言律诗

有吴季子去无踪，海上高流此再逢。黑虎陈前曾族颖，白云乡里懒骑龙。五湖劈橘临秋水，独寺寻花趁暝钟。我亦乘桴来候子，绿蘋深处采芙蓉。
寄孙吏部同年
作者：张琦
朝代：明
体裁：七言律诗

马前同看陌尘红，一十年来似梦中。鸣鹤天声扬日下，小桃风瓣落江东。词铓让鬼殊难送，诗癖为城未易攻。欲问佳期天近否，绛河终夜挂梧桐。
寄徐东隐
作者：张琦
朝代：明
体裁：五言律诗

我性耽迂僻，公今亦惮烦。地偏如隔壤，溪曲愈深村。桑扈春前枕，蜣螂雨后门。更求人境外，山水谢公墩。
寄李诚之
作者：张琦
朝代：明
体裁：五言律诗

淮南君尚卧，吾亦到江东。细札閒中写，新诗别后工。晚怀江竹雨，秋发渚莲风。莫负黄鸡月，山床一醉同。
寄杨名父先生
作者：张琦
朝代：明
体裁：古风

偶出国南门，秋风动吴沼。佳人隔扶桑，日出方杲杲。照见玉雪肤，德音日三澡。飘飘白霞裾，覆以青桂葆。南北不可忘，星辰隔昏晓。彼媸不自陋，铅华以为巧。岂不伤迟暮，那复事妍好。夜理机上丝，千端萦积抱。达旦始成章，一寄万里道。
寄杭东卿秋官
作者：张琦
朝代：明
体裁：七言律诗

眉采清风定如旧，思君不见夕流深。燕驹北赴当年市，越鸟南飞何处林。客梦夜寒常懒作，诗家春老亦高吟。芭蕉叶短青还在，细写悠悠别后心。
寄计惟中
作者：张琦
朝代：明
体裁：七言律诗

流渐荏冉逐行舟，先后从君出帝州。龙虎一时皆散地，江湖满眼忽深秋。峥嵘旧论春风座，汗漫残书夜雨楼。何日山城秋酒绿，百杯飞送说离愁。
寿郭典簿父分题得鱼山
作者：张琦
朝代：明
体裁：古风

鱼山之色亦太古，尽日晴天飞雾雨。只疑方丈临前楹，无乃终南屏深户。正月四日春一分，鱼山花开真为君。馀庆能无念若祖，再拜东风酌白云。
将之邹溪过东钱湖作
作者：张琦
朝代：明
体裁：七言律诗

眼光久误是非机，今日湖头试道衣。狎浪凫雏依母出，冲人雉羽挟雌飞。晚晴沙客归村小，春病山僧下岭稀。不负风光答佳句，前身谁是谢元晖。
将西游访旧感怀
作者：张琦
朝代：明
体裁：七言律诗

扁舟昨夜雨如尘，今日微晴上绿蘋。路入林低潮裹树，山行月黑虎窥人。道逢知者诗增价，身到衰年酒是亲。震泽白云无恙否，相思千里一劳神。
小仙晓色图
作者：张琦
朝代：明
体裁：七言绝句

晓色初分画者稀，吴生醉墨入元微。千村万落月犹在，习习双鸠出树飞。
山中歌
作者：张琦
朝代：明
体裁：古风

深山古苔满地碧，浅山流泉走白石。深山不接浅山云，今人还寻古人迹。漆园先生竹皮冠，芙蓉衣薄秋风寒。秋风寒，欲归去，昏鸦栖满溪头树。
山人鼓琴图歌
作者：张琦
朝代：明
体裁：古风

山中日月不论数，野客何曾识去住。君持琴来知为谁，我亦适然来此处。一弹一奏巧相同，君则为徵我为宫。风泉松叶发天听，十指不动智技空。乃知万事难自足，师襄成连俱漠漠。回首溪堂夕霭高，问童炊黍犹未熟。
山堂
作者：张琦
朝代：明
体裁：七言绝句

马前一鹤伴予还，万卷图经又未閒。独喜年来堪自大，曲肱无礼对秋山。
山居即事
作者：张琦
朝代：明
体裁：五言律诗

高斋独眠起，云午坐来虚。林近憎啼鸟，溪清见伏鱼。果登留客喜，箕踞揖人疏。多少耽山癖，年来觉渐除。
山居图
作者：张琦
朝代：明
体裁：五言律诗

水墨幅员里，真成前后村。溪流卑似抑，云势猛思吞。突湿烟催饭，衣陈日送暄。朝当迓新客，春到翟公门。
山水图·其一
作者：张琦
朝代：明
体裁：五言绝句

山俗尚古野，五家同一村。何曾苦谢客，人自薄閒门。
山水图·其三
作者：张琦
朝代：明
体裁：五言绝句

南山转秋日，历历窗户里。留之不可得，忽照前溪水。
山水图·其二
作者：张琦
朝代：明
体裁：五言绝句

云里秋风候，新蒸薯蓣香。我客期不至，潮水到寒塘。
山水图·其五
作者：张琦
朝代：明
体裁：五言绝句

闻道旌招至，寒林亦或然。虚声原自起，风叶走床前。
山水图·其四
作者：张琦
朝代：明
体裁：五言绝句

流水随云去，宛然山共移。乾坤安置好，犹自作閒疑。
希斋晚逸·其一
作者：张琦
朝代：明
体裁：五言律诗

纳纳上羲皇，原非学楚狂。瓮鸡天易老，海鸟日高翔。篾席秋光湿，瓜田雨气凉。微吟伴閒步，好景在斜阳。
希斋晚逸·其二
作者：张琦
朝代：明
体裁：五言律诗

纳履何所往，青天不问程。割鸡留客雨，卖药出门晴。彭泽偶同饭，长沮非独耕。莺花久无梦，只怪近春城。
广平太守蝗出境瑞莲生卷子
作者：张琦
朝代：明
体裁：古风

诸侯为政无大难，禦灾致祥才两端。广平太守有神力，手回化机如转盘。先是农夫绕田泣，飞蝗下田无子粒。太守威德如驰霆，一虫不得留彊隰。先是污沼草无芽，沼中渴裂啼虾蟆。太守恩泽如雨至，一莲再出双头花。蝗飞出境民有饭，瑞莲花开水欲烂。江北于今千百州，安得无蝗有莲看。
归田杂兴
作者：张琦
朝代：明
体裁：七言绝句

子随郎罢孙追翁，高帽巡檐杨柳风。门前泥深犊蹄白，船面日出鱼尾红。
徐指挥画梅
作者：张琦
朝代：明
体裁：古风

根是梁州铁，花如洛水神。刚柔两般性，定我道中人。湖头开欲过，墙角一枝斜。赖有长生笔，为天留几花。
徐隐君宜晚卷
作者：张琦
朝代：明
体裁：七言律诗

邜酒才醒酉酒浓，出门小雨洗秋容。未收残果红栖叶，欲落斜阳紫满峰。行客有家投远聚，归禽无序逐昏钟。人情景物都宜晚，坐把长竿拂卧龙。
忆山
作者：张琦
朝代：明
体裁：七言绝句

鹤沙旧路春江上，暮雨泥桥绿树间。加我廿年閒脚版，直须行遍水东山。
恒思游天童未及梦或到之
作者：张琦
朝代：明
体裁：七言律诗

闻说名山近上台，每凭孤梦绕崔嵬。云从贝叶文边过，人入莲花漏里来。大士作斋吹宿火，伏龙潜水抱轻雷。一场残寝随钟觉，日出东方事又催。
悦茶
作者：张琦
朝代：明
体裁：七言绝句

齑汁雪中无此美，悦茶孤梦绕铛飞。直寻阳羡山头路，春月生时负担归。
悼孙允廉
作者：张琦
朝代：明
体裁：七言绝句

万里苍天尺五坟，天不收子地容君。西风数阵南飞雁，似学文章写碧云。
感事二首·其一
作者：张琦
朝代：明
体裁：五言律诗

古昔圣贤国，今为鬼魅场。事权投寂寞，父子见凄凉。地出廉泉细，天流浊渭长。谁收首阳骨，雪白照斜阳。
感事二首·其二
作者：张琦
朝代：明
体裁：五言律诗

感事秋云变，忧时夜雨阑。到门交富客，税亩及王官。屋破鸡声晚，江虚柳影寒。遥闻太平信，起舞夜漫漫。
感遇
作者：张琦
朝代：明
体裁：七言绝句

青山花外旖旎日，秋水桥边寂历僧。眼勘百年天地里，閒来此处几人曾。
扇景
作者：张琦
朝代：明
体裁：七言绝句

胜事自知长独往，白云无意偶同游。飞来花片寻常物，十里溪山挂杖头。
拾薪女
作者：张琦
朝代：明
体裁：五言绝句

风叶狂飞面，霜藤短刺衣。勿伤杨柳眼，留取望郎归。
挽叶司训父
作者：张琦
朝代：明
体裁：五言律诗

人世去千载，泉台归几重。青山埋病骨，落月梦衰容。屋老来新燕，田芜剩晚菘。谁将寄涕泪，风雨水西钟。
挽徐心斋
作者：张琦
朝代：明
体裁：五言律诗

江水梦来急，飞花不返魂。醉乡王绩酒，饭颗杜陵村。格笔横词苑，飘衣到里门。故人多少泪，云月寄黄昏。
挽戴思直先生
作者：张琦
朝代：明
体裁：七言律诗

莫将夷蹠费閒评，詹尹从来卜未明。生有文章留检底，死无甔石累身名。乾坤自好鸟三月，风雨不晨鸡数声。急水飞花乡里泪，返魂何处乞更生。
捣衣妇
作者：张琦
朝代：明
体裁：七言绝句

冰霜入糨不柔匀，万杵边头闻不闻。二十年来辛苦手，定无春笋得还君。
文徵明山水画
作者：张琦
朝代：明
体裁：七言绝句

天外群峰入紫青，中间有路少人行。江深草阁潮如客，早晚相过不世情。
斋居书怀与吴进士时在大理寺
作者：张琦
朝代：明
体裁：七言律诗

寒肩峭壁耸孤高，此日斋宫戒颇牢。白土软尘藏绿草，春空晴日见秋毫。薄官未负三年学，新岁刚抄一部陶。记入寺门几元夕，七番灯火照青袍。
斋居值雪感事
作者：张琦
朝代：明
体裁：七言律诗

苍茫何处测天倪，三日清斋虑未齐。雪逐春来犹是瑞，诗随景造不安题。新年乐国千家酒，瘦马行人万里泥。閒事关心续烛坐，隔湖听到丑时鸡。
新正与朝用唱答用其韵
作者：张琦
朝代：明
体裁：七言律诗

海霞照屋晓光高，春事关心睡不牢。人到百年一过客，吾当十日九挥毫。时名满地忘消息，谐谑随宜散郁陶。料理东风今有准，转头吹到使君袍。
新正漫兴
作者：张琦
朝代：明
体裁：七言律诗

满壁晨光不可眠，地炉新燎柏枝烟。案头新纸更陈检，门外寒江是旧年。止酒有诗还自解，送穷无鬼只虚传。襟期安得二三子，拟约齐山泛酒船。
新霁和周仲鸣韵
作者：张琦
朝代：明
体裁：七言律诗

马踏江光动淼微，雨收江上未深蹄。人知旧路山藏郭，鸟悦新晴树满溪。渔浦细帆横翠苇，野氓高壁圬青泥。谢家句法惊神鬼，老我相逢下首低。
旌阳山
作者：张琦
朝代：明
体裁：五言绝句

晚翠横过水，晴云倒落窗。得渠明分野，为我截秋江。
春怀
作者：张琦
朝代：明
体裁：五言绝句

老夫饶白发，背立桃花树。寄书匡庐僧，春山共来去。
春日曲
作者：张琦
朝代：明
体裁：七言绝句

高枕伤春睡未苏，半醒残梦绕南湖。鸟无声处妨人见，花欲低时要我扶。
春早
作者：张琦
朝代：明
体裁：五言绝句

牛膝寒嵚嵚，野日收蛮雾。鹁鸠溪南来，催人脱布裤。
春词
作者：张琦
朝代：明

乳莺啼急柳枝低，江雨晴来草叶齐。九十日春无酒伴，落花如梦到棠梨。
春词·其一
作者：张琦
朝代：明
体裁：七言绝句

酒堪刚制不禁诗，燕惑莺狂未静时。老笔年来爱庄整，荼蘼影里画乌丝。
春词·其三
作者：张琦
朝代：明
体裁：七言绝句

愁结高城酒作兵，相持三月未能平。不如两物都忘却，散漫春窗鸟一声。
春词·其二
作者：张琦
朝代：明
体裁：七言绝句

美目青江春出行，白云承袜晓常生。闭门要学木居士，黄鸟相呼坐不成。
春词·其五
作者：张琦
朝代：明
体裁：七言绝句

乳莺啼过柳枝低，江雨晴来草叶齐。九十日中无好醉，落花如梦到棠梨。
春词·其六
作者：张琦
朝代：明
体裁：七言绝句

得气春虫篆壁游，感时黄鸟说新愁。我将定性书当枕，飞过杨花不下楼。
春词·其四
作者：张琦
朝代：明
体裁：七言绝句

独语流莺春乐章，梨花叶底酒洸洸。百年已割半生去，一岁无如二月长。
春野斋题郁君馆
作者：张琦
朝代：明
体裁：七言绝句

春风随人出东城，贵客曳踵不肯行。有人短褐无羁管，脚踏飞花听鸟声。
晓起
作者：张琦
朝代：明
体裁：七言绝句

独立山前半是僧，数茎诗骨峭如冰。忽看乳燕初飞出，触落蔷薇露一升。
晓起雨晴
作者：张琦
朝代：明
体裁：五言绝句

凉风入庭树，晓日飞霜鸢。堕发如白雪，强欲随青烟。
晚次太湖口
作者：张琦
朝代：明
体裁：七言绝句

落日扁舟似梦中，江南人在五湖东。静听沙客行相语，明日开帆有好风。
暮春偶成
作者：张琦
朝代：明
体裁：七言律诗

餂笔挥毫不了缘，放翁心事日茫然。千村土犬月照雨，半夜江鱼潮入田。睡鹤小堂依病竹，挂猿深树系空船。有情天地方相得，未是匆匆话别年。
月亭
作者：张琦
朝代：明
体裁：五言律诗

明月生东海，亭开兴较长。树虚通夜色，云薄漏秋光。野博闻人语，山书见字行。所嫌猿与鹤，啼白半阶霜。
有怀
作者：张琦
朝代：明
体裁：七言绝句

南枝惊鹊北枝飞，碧海青天有梦归。人在画楼方独坐，满天明月白云衣。
有感题云山图
作者：张琦
朝代：明
体裁：五言律诗

谩说归来好，蘧然一系匏。我离天渐远，秋与寺争高。涧底云长懒，人间梦亦劳。画图飞不入，餔啜近蛴嘈。
望云思亲卷子
作者：张琦
朝代：明
体裁：古风

浮云兴大陂，悠扬忽断续。游子感时序，升高振芒檋。亲舍隔秋海，远入千里目。我愿云有神，结为双车辐。朝发暮及庭，安事骑黄鹄。
望夫石
作者：张琦
朝代：明
体裁：七言律诗

一别夫君几暮朝，山花堕髻不妆翘。眼随斜日应难落，骨立荒江未肯销。梦里天鸡霜渺渺，耳边山鬼雨潇潇。业身定是灵妃化，越水湘烟对寂寥。
朱仲德金陵别意卷子
作者：张琦
朝代：明
体裁：五言律诗

新安佳孙子，长揖陌尘中。书记春江阔，诗联上客同。马鸣双树绿，花蒂几州红。离思何曾恶，青山行未穷。
朱端山水长图有感
作者：张琦
朝代：明
体裁：七言绝句

已把东山作急图，水飞云动与神俱。千峰万壑啼黄鸟，待我归来借一隅。
杂兴
作者：张琦
朝代：明

本无轩冕志，来结松下庐。东皋微雨过，愿言事新畬。开我床头瓮，撷我园中蔬。鹪鹩巢深林，一枝不求余。但检草木疏，而无货殖书。心不为形役，此乐谁能如。
杏花巢鹊
作者：张琦
朝代：明
体裁：七言绝句

三日营巢聚蒺藜，乌鸢便欲夺高栖。东风早晚来相管，吹上飞花补牖泥。
杜甫游春
作者：张琦
朝代：明
体裁：五言绝句

万里桥西路，骑驴三十年。较量春厚薄，不及开元前。
杨光禄致仕归乡
作者：张琦
朝代：明
体裁：五言律诗

平生付公论，履道有神明。世感朝云灭，心归春草生。走沙迎故吏，啼树候残莺。试问馀年事，湖山无尽情。
松月图
作者：张琦
朝代：明
体裁：七言绝句

膝当木几耳当松，夜色新生秋海东。千古今宵有声月，道人不坐寂寥中。
枕上作
作者：张琦
朝代：明
体裁：七言绝句

山中饱饭废三馀，老眼无光懒读书。夜半不眠非有约，满天风雨响棕榈。
林下
作者：张琦
朝代：明
体裁：五言绝句

窅谷千年树，深山五寸苔。休官非绝响，今见一人来。
林良戏墨图
作者：张琦
朝代：明
体裁：古风

林君写意不写形，笔锋赋物真天成。水墨一斗沛生气，乾坤万类皆含情。水则有声石有影，百禽争鸣日不静。短胫长吭辨族殊，高飞下逐雌雄并。水无射弓山无枭，弱能自立强不骄。尔我相忘齿角利，触之不怒皆嚣嚣。我愿区中开广域，昼行夜宿无戕毒，千门万户置此幅。
柳塘风静
作者：张琦
朝代：明
体裁：五言绝句

回合春塘水，无风一鉴平。垂杨自天境，多个是蝉声。
桐庐道中
作者：张琦
朝代：明
体裁：七言律诗

诸山夹水一千重，七月扁舟汗雨浓。槠叶全青秋隐浦，桐江半黯月当峰。浅流见石高于象，旱气横天白似龙。来濯清风子陵庙，豆无丹荔荐芙蓉。
梦游雪窦寺
作者：张琦
朝代：明
体裁：五言律诗

木杪上丹梯，何人手共携。绿江飞白鹳，阴洞出晴霓。落叶随僧散，浮云入院栖。疑应梦中事，听到午钟迷。
梨园教曲图
作者：张琦
朝代：明
体裁：七言绝句

犁花千树雨初收，上苑春风吹未休。新制乐章音调涩，敕教依旧唱伊州。
梨园教曲画
作者：张琦
朝代：明
体裁：七言绝句

梨花千树雨初收，大内春风不尽头。新制乐章音调别，教他依旧唱伊州。
横石桥
作者：张琦
朝代：明
体裁：五言绝句

地觉秋来瘦，舟宜雨外晴。野桥将浦树，扶得夕阳横。
次夜又步溪上
作者：张琦
朝代：明
体裁：古风

月夜不减昨夜好，秋霁家家夜饭早。蔓青芋子白酒香，土门竹舍黄花老。农谈悠悠静可听，皆说官家今太平。斗斛上仓不过概，差船点马无兼丁。翁哺弱孙妇抱子，依依相对桑麻里。我愿明月长此光，不照离愁照欢喜。
次韵朝用公署漫兴·其一
作者：张琦
朝代：明
体裁：七言律诗

泠泠孤磬出烟微，半面西风淡落晖。人逐树长成偶影，鸟随云去作高飞。流年宦学徵诗稿，滋味山耕忆布衣。世事巫咸何必问，吾年今已过知非。
次韵朝用公署漫兴·其三
作者：张琦
朝代：明
体裁：七言律诗

寻常莫觉此生微，花外云光柳外晖。世事十年班马逐，好怀一片白鹇飞。酒当醉处呼山茗，凉未生时结草衣。气味从来有相似，诗穷不信孟郊非。
次韵朝用公署漫兴·其二
作者：张琦
朝代：明
体裁：七言律诗

五斗功名亦不微，好怀长自绰阳晖。酒觥老去才知满，笔势春来只欲飞。夕潦未乾还及履，阴苔不扫或成衣。偶然诗景居然就，始信西昆凿者非。
次韵朝用公署漫兴·其四
作者：张琦
朝代：明
体裁：七言律诗

忽觉潮声到枕微，谁家洴澼打晴晖。空雷不雨龙渊伏，乍暑新虫蝠暝飞。诗句健时心仗手，游期远处杖牵衣。与君唱答何当了，犹起更端问是非。
欹枕面山小图
作者：张琦
朝代：明
体裁：七言绝句

树卧溪流人偃石，野亭凉雨入脾清。手横一部南华子，山转斜阳字字明。
水边叟
作者：张琦
朝代：明
体裁：五言绝句

水居不业渔，秋深卖柚橘。睡美不知晚，船头海日出。
江神
作者：张琦
朝代：明
体裁：七言绝句

公涂海水一般情，未可安然掉臂行。十日江行无鸭赛，恶风吹浪入山城。
泊淮阳驿访李郡判成之不遇
作者：张琦
朝代：明
体裁：七言律诗

依微帆影敛江干，粉堞青城岸帻看。山向北来多古色，路从西去有春寒。陈茅野屋相连破，高柳风鸦不自安。今夜使君何处在，盐城遥忆去漫漫。
泛舟
作者：张琦
朝代：明
体裁：五言绝句

人事山兼寂，江清酒亦清。晚来多少兴，独桨月中鸣。
浴凫轩为封君林太守
作者：张琦
朝代：明
体裁：古风

小江曲湖庄门幽，白石硁藤来不休。有凫飘然倦云游，下与鱼鳖争春流。先生野情适相求，凫亦不去同沈浮。汝羽青青吾白头，人间日月如驰骝。万钱为买木兰舟，千丈深渊下直钩。海翁前生曾狎鸥，与物并育吾谁仇。天随斗鸭尚机谋，还让先生居上游。
海居
作者：张琦
朝代：明
体裁：五言绝句

水穷草木稀，云间但高岫。人家无寒暑，海潮以为候。
海渔
作者：张琦
朝代：明
体裁：古风

何物此老人，杀竹南山青。维以双茧丝，赤脚踏沧溟。沧溟有鼋鱼，尾甲摇烟星。长竿不易触，经年失饪烹。咄咄世间人，潢污事鲿鲭。朝取或盈车，暮引足充羹。室以骄妇子，堂上媚宾朋。老人在海上，岂无羡鱼情。重理珊瑚竿，黄金以为绳。河伯恐戒严，无使神龙惊。吾今大下手，鸾刀伐鲵鲸。
海鹰歌
作者：张琦
朝代：明
体裁：古风

海风西来天作苍，胡鹰爪吻如剑铓。长飞万里不见雪，回依草木观四方。妖狐黠�颇无数，或时人立直当路。鹰也侧目若有思，世人那得知其故。鹰乎鹰乎饥乃尔，水衡珍禽饱欲死。卫公使鹤鹤不行，方信鹰扬当上卿。
淮关行
作者：张琦
朝代：明
体裁：古风

北门淮关多雨雾，浊流广野不可住。风钻破板索舟瑕，乌啄枯芦窥水蛀。云沙茫茫日易暮，绛蜡华灯在何处。黄昏缊被雨暂止，半夜再作喧两耳。巴蜀漏天置我床，杜陵破屋无过此。舵工疾起少良算，久晴无备只长叹。两番织苇粗掩湿，五鼓谯楼寒达旦。雨细作雪如吹尘，对面相语不见人。十钱一束换青薪，市酒亦觉生精神。阴晴变化不可必，人生遭遇理亦一。事当风雨且努力，岂得前途无白日。
清桥夜月
作者：张琦
朝代：明
体裁：五言绝句

月隐崆峒峰，世人俱未看。独怜得句客，照桥三四栏。
游佛国寺次王侍御韵
作者：张琦
朝代：明
体裁：七言律诗

山行双耳足莺啼，春潦沾裳手自提。古刹今僧相见少，新篁旧竹长来齐。茗瓷取水妨龙毒，革履穿花得麝脐。侍御颇知吾碧眼，昨来长纸送新题。
游天界寺次韵冯子际王叙之
作者：张琦
朝代：明
体裁：七言律诗

焚香交杂涧花馨，世界天开一户庭。客欲入山消息大，鹤闻堕石梦魂惊。溪流曾点僧头白，山影横侵佛面青。风日来朝晴更好，雨中先见两三星。
游孤山拜和靖先生祠
作者：张琦
朝代：明
体裁：七言律诗

先生剩住在孤峰，隔世相寻尚可从。青草去分春水路，画船来贮夕阳钟。百年老子心相似，一豆新鱼味不重。我有白鹇公有鹤，雪晴云散共开笼。
游灵谷寺宗长官留别因饮于此
作者：张琦
朝代：明
体裁：七言律诗

出城望谷十五里，吹帽东风一面当。春柳变禽惊首夏，午林骑马忽斜阳。逢僧方外衣冠薄，食笋山中匕箸香。记取宗公今日别，千峰钟磬晚苍苍。
游长山
作者：张琦
朝代：明
体裁：古风

偶偕群从游，骑马秋山冷。笑语应谷声，扬鞭乱江影。入山尚未深，而有山栖境。红子落长藤，苍苔覆眢井。短棘刺我衣，朔风吹我领。饥腹觅蕨根，健步出松顶。樵人四五家，炊烟忽生暝。问樵何处山，云是丹霞岭。黾勉越崇冈，豁然见高景。飞鸟荡胸至，浮云暗生胫。遥瞻泰华莲，俯睇弥明鼎。万象纷来奔，一一授公等。陟高原自平，可以发深省。
游雪窦寺
作者：张琦
朝代：明
体裁：七言律诗

春寺苍茫春鸟鸣，竹舆袅袅上天行。路藏幽窦千年雪，云借深山半日晴。乍入鼓钟真梦寐，相看麋鹿是平生。茶铛诗卷随身转，未信招提宿未成。
溪家
作者：张琦
朝代：明
体裁：七言绝句

紫絮茅花飞入门，浅溪幽响出篱根。当家老妇无他事，落日呼归白鼻豚。
溪船
作者：张琦
朝代：明
体裁：五言绝句

家业计多少，茶铛及钓钩。横行烟月里，谁敢犯虚舟。
濠梁驿书事
作者：张琦
朝代：明
体裁：七言绝句

鸡鸣湖白此沙边，斜日山光忽滥川。回坐壁间閒论量，半生长是逆风船。
煎茄
作者：张琦
朝代：明
体裁：七言绝句

绝无滋味假油煎，惭愧三公匕箸边。到得何曾无肉食，雨厨烟屋始论钱。
环溪歌
作者：张琦
朝代：明
体裁：古风

环溪天开三万春，六丁凿蜀不凿闽。不雪自白山藏怪，无雷作声龙有神。溪势若往荐又复，大环县置天地腹。西堪策杖东种竹，水无惊波地有谷。太丘孙子溪上仙，昔与海翁争钓船。事权今日难轻谢，犹写溪山放目前。
琴士图
作者：张琦
朝代：明
体裁：七言绝句

风声水声十指閒，天地龟兹在此间。留我一条携鹤路，格开黄叶问青山。
瓜鼠
作者：张琦
朝代：明
体裁：七言绝句

食瓜食实勿伤根，生意微微复尔存。一鼠作灾犹小耗，人间草窃正纷纷。
画兰为朝用赋
作者：张琦
朝代：明
体裁：古风

风絮何悠扬，下杂尘土飞。泽兰无情思，流水澹容辉。此草久不见，重我长相思。客有水墨技，为汝传芳蕤。一本数百叶，中花藏幽奇。置君隔疏绮，相对无一词。但知守贞性，焉能明素怀。画兰不画意，兰花不如草。至今兰与草，无人辨恶好。
画景
作者：张琦
朝代：明
体裁：五言绝句

一棹便为家，清江又白沙。鱼筐寒不重，大半是芦花。
画景
作者：张琦
朝代：明
体裁：五言绝句

斜日黄公岙，清江翟子门。东京尘有翼，飞不到深村。
病起言志
作者：张琦
朝代：明
体裁：七言绝句

草野归心日夜谋，青鞋布袜上扁舟。蓼花东岸人西浦，相对芙蓉各点头。
登摄山最高峰
作者：张琦
朝代：明

初疑天际峰，鸟飞不可度。石磴几盘旋，忽到绝顶处。渐觉远村低，微茫隐烟树。长江拍云来，欲挟众山去。上方犹夕阳，干林黯将暮。立久薄寒生，客衣湿云雾。我生幸何如，得投灵境住。心静闻天香，超然发深悟。
盛水采菱舟
作者：张琦
朝代：明
体裁：七言绝句

阊阖门前水半城，采菱船去月如灯。禾飘黍烂无消息，明岁农夫学种菱。
直河
作者：张琦
朝代：明
体裁：七言绝句

白草寒烟没烧痕，鸬鹚飞处有柴门。直河莫道无关束，一曲河流抱几村。
省爨
作者：张琦
朝代：明
体裁：五言绝句

省爨时推济，牵牛或助耕。再须三五稔，早晚义庄成。
短歌行
作者：张琦
朝代：明
体裁：古风

有翁野望泪满眼，掇衣涉水水过腕。时饥野雀鸣喧啾，随翁入屋如有求。物性无过得一粟，翁虽三餐百忧足。东邻鳦鳦割生鹅，享宾乐客酒滂沱。鸟性只求无网罗，朱门虽高不相过。
石亭
作者：张琦
朝代：明
体裁：五言律诗

我爱崆峒下，幽亭傍石宜。昼檐溪影动，秋榻藓花移。听竹留僧久，看山得句迟。悄然天境里，未有世人知。
石假山漫兴·其一
作者：张琦
朝代：明
体裁：七言律诗

瓦雀檐头啁哳鸣，小山幽意静边生。风泉闇激无全暑，云日相欺得半晴。石学枯禅参壁坐，蚁缘新蔓过溪行。百年踪迹收来此，犹恐人间有浪名。
石假山漫兴·其三
作者：张琦
朝代：明
体裁：七言律诗

石色山光照晚年，城隅少地有馀天。放船人误桃花里，乞食僧参柏子前。幽侣可容浮海筏，清时不用铸山钱。传经心事知何似，七尺藤床对崦眠。
石假山漫兴·其二
作者：张琦
朝代：明
体裁：七言律诗

初著三峰便古苍，曲栏四面白霞光。蓬莱裂地分迂叟，天姥飞云入短墙。朝士绝书金屋远，邻僧敲梦竹门凉。碞阿安个方池子，小作江湖钓夕阳。
石峰
作者：张琦
朝代：明
体裁：五言律诗

莫道爱廉隅，天然骨立殊。不云秋共老，得月夜非孤。此脚曾登不，当头颇碍无。百年吾隐几，为汝有诗逋。
石田画幽人
作者：张琦
朝代：明
体裁：七言绝句

无事山中倦眼摩，起来江上踏寒莎。月从十五秋光满，今夜梧桐影又多。
秋事
作者：张琦
朝代：明
体裁：五言绝句

山边賨布地，湖外石田庄。今年秋较熟，大舰送官粮。
秋云
作者：张琦
朝代：明
体裁：七言律诗

乾坤何物寄高情，检点秋云一片轻。偶向定僧参野座，或随飞鹤趁溪晴。吴峰雨薄垂高影，楚竹天深碍去程。莫道无心任飘忽，年年钓石与渔争。
秋光
作者：张琦
朝代：明
体裁：七言绝句

数行白鹭雪为衣，云叶芦花作阵飞。添个秋光迷物色，夕阳无处唤鹅归。
秋成
作者：张琦
朝代：明
体裁：七言绝句

五月今年不粜新，土场秋谷大如尘。夕阳待月藤萝外，归路村村有醉人。
秋日雨中
作者：张琦
朝代：明
体裁：五言绝句

贫舍珠如谷，荒村雨似尘。日来官府峭，莫怪索租人。
秋日饮佛国寺用夏德树韵
作者：张琦
朝代：明
体裁：五言律诗

碧殿绀园西，微风吹蒺藜。安禅闭深户，惊鹘堕危栖。云为青山在，虫过白露啼。重游有无得，十指岂能齐。
秋晚登君山
作者：张琦
朝代：明
体裁：七言律诗

十年两醉君山酒，山下民风似昔年。青帕茜裙耰麦女，银鲈紫蟹入村船。霜焦叶破犹藏寺，江浦沙高未作田。病骨登临尚强健，风吹孤�落秋烟。
秋景图
作者：张琦
朝代：明
体裁：七言绝句

雨洗青天风扫尘，秋来山水澹于人。谁家鹅鹳鸣双桨，直过江南采白蘋。
竹乡卷子
作者：张琦
朝代：明
体裁：七言绝句

太行山高扬子深，一分平地直千金。便须种竹三百个，中起诗楼卧晚阴。
竹屋
作者：张琦
朝代：明
体裁：七言律诗

甘棠馆下地如今，方广优涵竹屋深。千亩笑人耽逐逐，百年著我寄阴阴。溪流响至通幽籁，风拂枝开见远岑。安得与公分榻坐，夕阳联句答春禽。
竹林图
作者：张琦
朝代：明
体裁：七言绝句

疏眉短发开生面，此是嵇公彼是刘。竹外斜阳高几许，让他塞马饮春流。
竹枝词
作者：张琦
朝代：明
体裁：词

桃花零落柳花飞，从此乌云入鬓稀。舟楫无情天澹薄，载君东去未曾归。
竹舆过曹娥沙书事
作者：张琦
朝代：明
体裁：七言律诗

孝女江边老又行，菖蒲风外苧袍轻。潮如爱客随人远，云不过峰与树平。鱼入浦船商欲动，粽香田屋雨初晴。黄鹂知我归来路，先去东山报一声。
竹雀
作者：张琦
朝代：明
体裁：五言绝句

独行入春竹，路出鸟鸣涧。长风吹予怀，仰见伯夷面。
答俊上人惠竹
作者：张琦
朝代：明
体裁：六言诗

灵根过江三里，浅碧遮山一重。风静幽藏孔翠，雨来寒翳僧钟。
老子出关图
作者：张琦
朝代：明
体裁：五言绝句

道大无传受，骑牛西出关。刚留五千字，遗智满人间。
自贞卷子
作者：张琦
朝代：明
体裁：五言律诗

贞节自家事，兹言是确论。未亡扶弱息，终老树衰门。岂为芳名激，焉知薄俗敦。南溪有刚石，抱柱土床根。
自述
作者：张琦
朝代：明
体裁：五言律诗

岁月有今数，乾坤多此身。恶怀时避客，梦语夜惊人。浅道难还古，陈粳不继新。谁怜伏莽下，白首病词臣。
自述
作者：张琦
朝代：明
体裁：五言律诗

脚少扶持力，东山未及登。野眠孤似鹜，衰鬓短于僧。盎尽愁空室，星阑算故朋。日抄书百纸，眊眼不宜灯。
自遣
作者：张琦
朝代：明
体裁：七言律诗

门堂尘土不秋毫，五尺新苕喜自劳。绿野日中僧笠小，青天云静鸽铃高。偶成佳句狂几杜，自漉新䤇略似陶。举土作山才一丈，对风仄枕听松涛。
舒啸草堂
作者：张琦
朝代：明
体裁：七言绝句

杜陵新样草堂低，堂下江春碧蒋齐。歌啸有怀谁我识，一莺相对主人啼。
草堂
作者：张琦
朝代：明
体裁：七言绝句

寥落川流旧草堂，开门正对杜陵庄。江村早晚无占候，只试风帘影短长。
药垄
作者：张琦
朝代：明
体裁：五言绝句

地仙不爱谷，种药方桥右。久雨不出门，猪苓大如手。
菊花
作者：张琦
朝代：明
体裁：五言绝句

醉眠屋庐下，开眼菊花黄。多置三百箧，与花收散香。
菜虫图
作者：张琦
朝代：明
体裁：五言律诗

閒门通翠圃，野意颇芳菲。土菜何青白，春虫亦走飞。谁家桃李盛，此地绮罗稀。合会东园老，茹芝言是非。
落花诗次沈石田先生韵·其一
作者：张琦
朝代：明
体裁：七言律诗

幽欢失赏恨方新，酒盏寒生馔味陈。犬吠月妖江上影，马随风瓣陌头人。更三已遂成残梦，身百应难赎再春。庭北风光差可咏，独怜君侧有人嗔。
落花诗次沈石田先生韵·其二
作者：张琦
朝代：明
体裁：七言律诗

风向东来花向西，风花天气意如迷。人怜妩媚何曾扫，鸟到凄凉不肯啼。响屧廊前悲越女，踏歌江上舞巴㜎。馀芳未了东城兴，春瘦谁仍手共携。
西山
作者：张琦
朝代：明
体裁：五言绝句

西山正可悦，薄暮作鸦青。吟苦人初瘦，斜阳上竹屏。
西山游
作者：张琦
朝代：明
体裁：五言律诗

庐岳有良期，登临老恨迟。索奇寻汉隽，行李带唐诗。浅涧云流雪，深山鼠学麋。不须问仙诀，小隐是吾师。
西楼
作者：张琦
朝代：明
体裁：五言绝句

啼鸦作人语，孝子独关心。仰见陇头月，斜飞乌臼林。
西湖游题毋侍御卷
作者：张琦
朝代：明
体裁：七言律诗

画船双桨古今同，湖曲垂杨半渚宫。烟逐帝魂流水上，鸟依僧梦白云中。山花欲接游人语，溪獠新歌太守功。忽漫风光容易失，不胜春望小楼红。
西轩
作者：张琦
朝代：明
体裁：五言绝句

雷听西江近，帘观太华低。斜阳恰春意，来照种花泥。
见樵者作
作者：张琦
朝代：明

苍绿满山碛，乱红飞野烟。丁丁弄山斧，触手香于荃。荷锸带月归，老鹿洞口眠。携壶跨鹿去，飘若山中仙。
见负薪者
作者：张琦
朝代：明
体裁：五言绝句

举世皆新事，逢人非旧颜。析薪趋夜火，随鹿下秋山。
言志
作者：张琦
朝代：明
体裁：五言绝句

得句霜钟后，怡神雪盎前。莫将容易看，比作藁心禅。
许君春山图卷子
作者：张琦
朝代：明
体裁：五言律诗

山客春长醉，日高呼乃醒。抱沙溪鸟白，饲叶野蚕青。小雨瘢晴石，閒云幕昼亭。黜聪今久矣，谁且诘忘形。
误马曲
作者：张琦
朝代：明
体裁：古风

郎骑白马若练带，青绒作缰玉为辔。别时马前细属目，郎心或改马色在。太行山头烟雾深，马色亦似游人心。终日出门望白马，浮云细草何阴阴。占鸡卜响皆不定，鬼神那识杨花性。思君白发千丈生，兰花无香藕花病。人生不如燕子飞，朝衔青虫傍垒归。侬家花落叶满树，郎骑白马西家去。
读于肃悯公传二首·其一
作者：张琦
朝代：明
体裁：七言律诗

昔闻长老谈公事，今日分明得传看。手把一麾扶九庙，口持孤论夺千官。北门锁钥非轻付，中国莺花不改观。功在乾坤身殒草，风吹碧血夜漫漫。
读于肃悯公传二首·其二
作者：张琦
朝代：明
体裁：七言律诗

尚书非乐践危机，社稷担当合付谁。终古天心初莫定，千年国是久方知。汾阳旧食生前报，肃悯初刊殁后碑。碧瓦庙檐春有力，古松挺铁两三枝。
质庵为黄用芳赋
作者：张琦
朝代：明
体裁：七言律诗

牺尊不饰似迂愚，人到真纯事始无。酒醵邻翁期尽饮，手摩孙子教相呼。虚文上薄颛孙氏，知已平交棘大夫。闻说东村耕事近，手拖方竹耳提壶。
贫家吟
作者：张琦
朝代：明
体裁：五言绝句

夕阳照泥垣，鸡飞欲上屋。爨下无束薪，夜饭炊不熟。
赋老
作者：张琦
朝代：明
体裁：七言律诗

柘老桑稀茧未成，懒蚕无力罢经营。恶怀每向笙歌起，好句偏从牏厕生。改燧钻榆新岁事，迎猫食鼠晚年情。鼕鼕县鼓寒无准，夜半东方不肯明。
赠康鹏
作者：张琦
朝代：明
体裁：七言绝句

何戡一别动经年，不在梨园在贾船。今夜曲中无越调，江南人怕鹧鸪天。
赠李先生楝塘
作者：张琦
朝代：明
体裁：七言绝句

楝塘仙几在人间，野气春阴水一湾。小艇不量轻与重，晚来撑出载青山。
赠杭东乡
作者：张琦
朝代：明
体裁：五言律诗

白璧名方重，黄金用未舒。欲将南去舸，收载北游书。碧草莎鸡候，青山豆荚初。家僮得来信，长彗帚烟墟。
赠王廷直山水歌
作者：张琦
朝代：明
体裁：古风

我诗未工不如画，王君工画过我诗。幽谷水远草木际，诗意未到画尽之。十年怀才近禁御，天光映笔生神气。五日一日得偃沐，门中清客挥不去。如我老迂无所长，爱君之画不能寐。眼中有我常十分，为我用笔如用军。黑逼太阴晴作曛，白横草树青联云。尚恨窄幅如短裙，未足展运游无垠。昔时韩干名善画，伯时老格真其亚。当年交游最有人，少陵山谷相声价。千秋万岁作者稀，我诗顿觉无光辉。何当生绡一片里，致我诗句登元微。
赠郑崇善定海
作者：张琦
朝代：明
体裁：五言律诗

千年真长令，忠孝倚平生。谷熟涂歌起，官清县鼓明。礼堤防海浪，天监瞩山城。暂借鸣琴隙，飞杯送我行。
越中盛水感事
作者：张琦
朝代：明
体裁：七言律诗

短发扁舟越水滨，斜风乱雨梦中身。四更水白先疑晓，二月山寒未受春。新燕旧巢来有所，孤村独树住无邻。城隅零落残僧影，犹似吴兵过后人。
越州怀古
作者：张琦
朝代：明
体裁：七言律诗

句践雄图得计来，苧萝山外起高台。浮云故堞终无尽，去国扁舟遂不回。郭索上田秋水暗，鸬鹚拂树野亭开。伤心更有云门寺，头白山僧扫劫灰。
趋杭夜泊湖口
作者：张琦
朝代：明
体裁：七言律诗

诗骨峥嵘肯独眠，不禁湖雨乱喧船。山低水影疑无地，海远鸡声若在天。残夜断云迎缺月，昔年荒径入新烟。探囊手测金深浅，不彀扬州买鹤钱。
过子陵祠
作者：张琦
朝代：明
体裁：七言绝句

渔竿不重手难持，来者何人往者谁。独有西山孤竹庙，与公前殿博毫釐。
过建滩
作者：张琦
朝代：明
体裁：七言绝句

当年开设事难凭，水里乾坤又一层。莫是女娲安不固，补天坠石乱棱棱。
过淮河
作者：张琦
朝代：明
体裁：七言绝句

朔风鸣鼓下寒川，西指淮流即是天。十万人家杨柳树，半开青眼望新年。
送严惟中
作者：张琦
朝代：明
体裁：七言绝句

当日高吟白雁天，寒流万里雨灯船。别来杨柳青今几，相对钟山说往年。
送何举子汝和还江西
作者：张琦
朝代：明
体裁：七言律诗

一回相见一回好，高论峥嵘不倦听。晓惜流光临宝镜，夜摊文字对华星。蘼芜野送王孙绿，凫鸭秋排河汉青。我老城居閒隐几，待君春信耳惊霆。
送储侍郎
作者：张琦
朝代：明
体裁：七言律诗

名世文章受窃教，日光家至得新钞。应期翥凤真千仞，利见龙飞正五爻。堠吏出迎穿浦树，群公追祖进山肴。过门淮海遑将否，回首春城定倚桡。
送刘子吉
作者：张琦
朝代：明
体裁：七言律诗

相逢一度面犹生，忽漫诗篇写送行。立马江山正缭绕，入云鸿雁不分明。沙城近到乡音习，布袜轻来海气晴。人道君身是神物，他时风雨看峥嵘。
送叶司训
作者：张琦
朝代：明
体裁：七言律诗

公事閒来恰送君，万山烟树倚斜曛。离歌对酒无三叠，残暑先秋退一分。人向别时方是客，江于南去半无云。随君梦落西斋小，坐里春风长燕芹。
送周茂中还乡
作者：张琦
朝代：明
体裁：七言律诗

寒气江山滥不收，青螺猬缩紫髯虬。残年滞雪传新岁，五日敲冰过一州。水底龙泉能照夜，云中鹏翮要逢秋。也知鄠杜天非远，王掾年来尚黑头。
送徐挥使把总南日水寨
作者：张琦
朝代：明
体裁：七言律诗

郡楼移席更江亭，南日遥看海树青。虎尾捲旗云满座，马头试矢雪随翎。酒酣不住山猺舞，军令先教水怪听。莫把一隅当小事，弹丸万里系朝廷。
送愚隐刘先生还庐陵
作者：张琦
朝代：明
体裁：七言律诗

留都下马能几日，才入秋风归思浓。老去心情傍凫鹜，晚来诗句上芙蓉。盛时云日开文绣，何处烟洲信短篷。乍别仙郎定惆怅，不胜江月坐初钟。
送朝用佥宪山西
作者：张琦
朝代：明
体裁：七言律诗

十年大道感亲闻，鸡鹤忘形日与群。春逐莺花杯里散，江流天地眼中分。客怀恋土看吴月，马意先人入晋云。经略肯分閒笔研，岂无长赋吊河汾。
送李司空
作者：张琦
朝代：明
体裁：七言律诗

年来归兴百川东，太极岧峣有疏通。栗里旧风高靖节，龙门新社得司空。茗瓷酒盏醒还醉，云锦风髯白又红。踪迹飘然肯回首，弋人何处篡冥鸿。
送王侍御父归乌程
作者：张琦
朝代：明
体裁：七言律诗

一见先生一洒然，神仪如鹤在秋田。袖中健笔风兼雨，身外芳尊日似年。曲磴飞梯游了寺，红菱白藕梦归天。苕东渔伴寻常有，第几湾头洗钓船。
送王朝器致仕还闽
作者：张琦
朝代：明
体裁：五言律诗

刘向今身老，疏公志未迂。甲科三戍后，劳伐两朝馀。海物怀鲜错，川流送小车。对门彭泽宰，高兴近何如。
送翁长官分韵得树字
作者：张琦
朝代：明
体裁：古风

江寒凫鸭方念群，江头艇子不肯住。众客临江动愁色，云边直指象州路。愿君为我立斯须，高歌一曲白日暮。海邦居人曾未知，东风巳动桄榔树。
送茹贡士还京
作者：张琦
朝代：明
体裁：五言律诗

北土来应远，南州语未便。乡心摇绛蜡，别思拂朱弦。海色孤舟路，春声百鸟天。还期燕市酒，同醉凤城边。
送董启之侍御
作者：张琦
朝代：明
体裁：七言律诗

长揖人间鸑鷟姿，大篇时复畏雄词。十年萍逸真无系，六月瓜成似有期。东国旧庐龙懒卧，上都新事鹊先知。天应直候清平起，五两南风迅迅吹。
送薛世成之官湘潭
作者：张琦
朝代：明
体裁：五言律诗

蓟北三行酒，湖南万里官。平分天上月，独照马前寒。野水摇宫柳，遗民说畹兰。楚乡今大熟，禾黍及征鞍。
送许习之
作者：张琦
朝代：明
体裁：七言绝句

黄山阁外竹鸡啼，舴艋风前白浪齐。今夜劝君多酌酒，阳关只在烛光西。
送陆子渊还上海
作者：张琦
朝代：明
体裁：七言律诗

白石孤城雨点斑，送君恰似送春还。蚕天好茧晴初结，水殿眠龙昼不关。中散风流传海上，建安词赋落人间。别愁定托江门月，直映淞南第九山。
送陈君还蒲阳
作者：张琦
朝代：明
体裁：五言律诗

南闽邹鲁俗，曾未薄江东。览胜横秋鹤，归程入暮鸿。绿蒲新岁事，老守旧山公。问信凭君寄，挥毫似梦中。
送骆经幕
作者：张琦
朝代：明
体裁：五言律诗

离思随春色，人行花亦红。帝廷趋斗北，乡里过山东。天道崇居抑，云司论有功。鸟鸣杯酒里，万里雁毛风。
邢子用山居之作
作者：张琦
朝代：明
体裁：五言律诗

青嶂插天隅，堂幽美事俱。谷声随屦近，山腹绕门纡。草发春先验，溪奔意不趋。大观齐物我，不是学杨朱。
郡斋述怀
作者：张琦
朝代：明
体裁：七言绝句

繁梅晴日画屏前，薄饼新菘错进筵。粝饭庞公野人性，骑牛只记陇头天。
郭节妇
作者：张琦
朝代：明
体裁：古风

古人见善必疾书，常恐遗落无收拾。况于守令司民风，重此一事更汲汲。丰蔀幽茅有隐贤，青天杲日何由及。且如林氏女郭家妇，天性坚贞世希有。初笄入门方少年，桃叶桃花才十九。姮娥在天常独居，倏忽神明敚其偶。时犹女腹无遗娠，如梅未实杏未仁。一心槁寒百不动，形骸已作全亡人。与姑依依日相慰，无女无男从寡身。嫁时钗头发玉采，今日笥底栖浮尘。荼苦荠甘不自觉，视檗如饴亦可嚼。行年三十六春秋，更老百龄终妇郭。天生直绝识得明，夫家尊重父家轻。宁父终岁不一往，往见伯叔心怦怦。节妇无言非寡情，井水何曾答风声。叔氏当朝老中丞，忠贞道气九垓横。有侄女质酷相能，为女谈事天为清。贾充冯道日改面，嗟尔男子之为生。
都氏节义堂
作者：张琦
朝代：明
体裁：七言律诗

二字双悬节义名，人间此处指都卿。鸳鸯早别镜中影，母子相依兵后情。令女肺肝今尚尔，公孙气骨久如生。年年一点天心在，风雨阶前开决明。
鄮州歌·其一
作者：张琦
朝代：明
体裁：七言绝句

山入关门海入州，海中白蜃吐高楼。公家政简民安作，细雨斜阳归饭牛。
鄮州歌·其三
作者：张琦
朝代：明
体裁：七言绝句

斥卤青阳沧海滨，扶桑隔水是文身。江城新市无风雪，画鼓朱幡迎早春。
鄮州歌·其二
作者：张琦
朝代：明
体裁：七言绝句

扁舟白发芰荷香，共指前头贺监乡。西去洞天还有路，人家两岸种昌阳。
醉侠
作者：张琦
朝代：明
体裁：五言绝句

赊酒不论价，强中夺马骑。千钟酬死士，五斗醉胡姬。
醉眠竹下作四虚吟
作者：张琦
朝代：明
体裁：五言绝句

衣以藕丝作，扇将鸾尾编。酒应槽碧海，人是簟青天。
采芝
作者：张琦
朝代：明
体裁：五言律诗

采芝绿林下，草木映山衣。独触轻烟去，群随苍鹿归。鹤膏参夜煮，茗掌共朝晞。岁觉身能举，行将历翠微。
金陵送徐少参之任浙中
作者：张琦
朝代：明
体裁：七言律诗

参藩重寄老成优，已有先声下百州。天上星辰离旧次，梦中山水作真游。江流净练萦华发，船起清歌答素秋。南国楼台多少事，还公纸笔记先忧。
钩勒竹
作者：张琦
朝代：明
体裁：七言绝句

虽无大嚼饱公卿，终是西山饿骨清。昨日醉眠秋影下，小风吹得紫须横。
钱塘雨夕
作者：张琦
朝代：明
体裁：七言律诗

岁寒风郭鬓华新，暝结虚檐客舍贫。千里有家难入眼，百年惟影不离身。炉藏宿火吹犹活，雨闇遥钟听未真。越鸟莫啼泥滑滑，来朝江上有归人。
钱廷节母挽诗
作者：张琦
朝代：明
体裁：古风

君昔速观化，神依独木主。辛苦四纪馀，死复与君伍。手持白玉珰，纳君怀袖毕。珰有贞节文，上不愧秋日。秋日复秋日，射见江水深。江寒莲叶死，生子多苦心。
閒居·其一
作者：张琦
朝代：明
体裁：七言绝句

不争棋道懒弹琴，临帖观书偶用心。新水鹅黄三百个，门东流过是山阴。
閒居·其七
作者：张琦
朝代：明
体裁：七言绝句

一饮还堪尽一升，酒边万事不相能。春来但觉诗神减，夜半烹鸡祭少陵。
閒居·其三
作者：张琦
朝代：明
体裁：七言绝句

山乘木屐水乘�，绿柳门前略似陶。客亦可来无大嚼，黄鸡秋壮一拳高。
閒居·其二
作者：张琦
朝代：明
体裁：七言绝句

门前小雨罨轻埃，江上晴山带薄雷。我鹤比凡高一格，茶烟生处却飞来。
閒居·其五
作者：张琦
朝代：明
体裁：七言绝句

山客敲门不肯应，青藤倚壁坐横肱。秋怀万里谁知我，天目孤云雁宕僧。
閒居·其六
作者：张琦
朝代：明
体裁：七言绝句

閒看旧史争閒气，身约幽人负好期。寂处有喧浑不觉，竹边牛马龁枯萁。
閒居·其四
作者：张琦
朝代：明
体裁：七言绝句

好酒三杯粥一盂，数茎头发下千梳。明灯矮屋松油气，看到人间未见书。
閒居言志
作者：张琦
朝代：明
体裁：七言律诗

老著芒鞋犹健行，閒从物外起经营。土喧蚓唱连三月，春睡鸡啼过五更。迎日捲帘收宿雾，趁雷寻笋掘山坑。昨非今是心方定，也学庞公不入城。
闻新莺
作者：张琦
朝代：明
体裁：五言律诗

楼角一声知，风邪雨烂时。尔来长有信，我老本无期。越藻青相待，吴粮白恐饥。南人习仁善，缯弋上蛛丝。
闻泉
作者：张琦
朝代：明
体裁：五言绝句

心胆当年大，龙门听万雷。细泉今日志，声到竹间来。
陈司徒与弟对床图
作者：张琦
朝代：明
体裁：七言绝句

夜合灯花相映红，尚书兄弟一尊同。雨风苏鬓浑相似，白者长公斑次公。
陈复新挽诗
作者：张琦
朝代：明
体裁：五言律诗

湖海闻高誉，风神若见之。化从观物后，清似在山时。晓鼓沈河树，秋尘生研池。凄凉携鹿路，来者复为谁。
陶公小像
作者：张琦
朝代：明
体裁：五言绝句

五马俱何在，孤云得所哉。山光悦人面，丰胜未归来。
陶君柳庄诗卷
作者：张琦
朝代：明
体裁：七言律诗

柳市南头丈五尘，却于深处得清真。隔江燕影常来晚，当户莺啼直过春。暮雨突冲无猎骑，社天沈醉有归人。远寻二十年馀计，割取东墙作我邻。
雨中
作者：张琦
朝代：明
体裁：五言绝句

绿藓寒逾碧，山鸡湿不文。江樯三十丈，穿上屋头云。
雨中出郊
作者：张琦
朝代：明
体裁：七言绝句

鱼龙江上正飞腾，竹里归来笑不能。别有好缘生眼底，水明云白一船僧。
雪夜斋居闻朝用吟诗西舍
作者：张琦
朝代：明
体裁：七言绝句

寒宵有警风敲户，冻鼓无声雪满堂。便欲乘舟下溪去，诗家只在竹西房。
雪屋书生图
作者：张琦
朝代：明
体裁：五言绝句

世上倚冰险，山中读雪安。西风铸刚骨，更送一番寒。
雪舟湖夜
作者：张琦
朝代：明
体裁：七言绝句

箫管红妆拥下船，风流犹记十年前。老来骨硬无人爱，一箬孤篷看雪眠。
雪蕉
作者：张琦
朝代：明
体裁：七言绝句

天寒白屋灶烟迟，儿女灯前夜不嬉。十日卖薪三日饭，雪中谁诉县官知。
雪隐题顾郎中卷子
作者：张琦
朝代：明
体裁：五言律诗

芒履去无痕，何人割晓昏。只疑吾梦寐，别在一乾坤。五石深缸酒，千峰独板门。退藏犹未密，花发暗香村。
静听秋声卷
作者：张琦
朝代：明
体裁：七言绝句

秋声先到翠山堂，六尺孤帏未受凉。我爱静时天不静，半天飘雨掠斜阳。
静斋
作者：张琦
朝代：明
体裁：七言绝句

此中动静互为根，四壁虚斋万象存。茶灶不烟春火伏，鸟鸣竹响正开门。
题王从事南游卷
作者：张琦
朝代：明
体裁：七言绝句

德公乡里亦升堂，鼓箧云山问道忙。浦雨梅风南国路，万蛙声里到襄阳。
题画
作者：张琦
朝代：明
体裁：七言绝句

绝巘犹堪安古寺，閒居定不著忙人。胡僧一只西来脚，冢岭山头正出神。
题画
作者：张琦
朝代：明
体裁：五言绝句

雨片临汀住，斜阳赴暝收。跳鱼划水面，坏我一天秋。
题画屏
作者：张琦
朝代：明
体裁：七言绝句

人间舟楫舳衔舻，昼贩鱼盐夜采珠。只有小家生意少，载船秋色过南湖。
题画有感
作者：张琦
朝代：明
体裁：七言绝句

千秋观下水入田，木落秋晴山近天。贺监宅前鸂鶒路，酒船归去夕阳边。
风木慈乌图
作者：张琦
朝代：明
体裁：古风

昔年堂前树好时，清阴为盖临轩池。深根不撼地维定，夜夜慈乌来哺儿。飓风一夕捲土至，吹得堂前树憔悴。树叶落地乌以飞，乌雏哑哑啼不去。雏欲为乌报含食，长天茫茫海云黑。安得扶桑千丈枝，风吹不动乌宁翼。
风竹图
作者：张琦
朝代：明
体裁：五言绝句

写竹如草书，历乱不成行。只疑风雾里，烂醉过潇湘。
风雪图歌
作者：张琦
朝代：明
体裁：古风

晚家西山傍老姥，十月作雪天恶苦。斗新剪茅成小屋，只开东窗关北户。树梢扑地落冻螭，啾啾瓦雀吟朝饥。禽虫此时若不利，山客高斋今独宜。五斗秫米作酒酽，阿妇来言勿酤店。鲜鱼出冰黄玉光，松火入突碧烟燄。我笑袁公诚老迂，雪中僵卧如小夫。复笑子猷好生事，夜半击桨依风蒲。不如坐对家人面，酒酣高歌一曲还敲壶。
饮舟中
作者：张琦
朝代：明
体裁：七言绝句

虎丘山烟晚作紫，虎丘山花矫起舞。措笙落箫都不鸣，坐上微闻白云语。
饮酒
作者：张琦
朝代：明
体裁：五言绝句

戒饮长防病，停杯愁不禁。计量轻与重，愁比病还深。
饮陈氏竹林刻诗竹上
作者：张琦
朝代：明
体裁：五言律诗

竹瘦立诗骨，苔圆献酒钱。水光摇地上，天影到书前。老景无千岁，残题又十年。稚儿如解意，伴我笋根眠。
魏堂邮亭偶书
作者：张琦
朝代：明
体裁：七言绝句

秋米累累㪷十钱，醉颧饱腹似尧天。依山小户无禾忝，舂蔗成浆也有年。
鱼画
作者：张琦
朝代：明
体裁：七言绝句

断港杨花落作萍，游鱼水面唼花行。新抽独茧丝多少，将下吴门钓晚晴。
鸂鶒
作者：张琦
朝代：明
体裁：五言绝句

不共山鸡啄，雌雄自作陪。寒山相对在，春水几时来。
鹌鹑
作者：张琦
朝代：明
体裁：五言绝句

朝饥下平田，饱啄还飞去。苍鹰日附人，肉食损高志。
鹘击鹭
作者：张琦
朝代：明
体裁：五言绝句

不守螳蝉戒，俄成议后灾。鱼虾足新浦，饥隼自天来。
鹤山
作者：张琦
朝代：明
体裁：七言绝句

鹤绕青山何洁白，青山近鹤转分明。不知鹤外山多少，乱数芙蓉不记名。
黄子和黄湾行乐图
作者：张琦
朝代：明
体裁：古风

笠泽深，赤壁壮，游人苏公陆鲁望。两生出处稍不同，笔势相持岂相让。黄子志，骑黄鹄，豪时为苏放为陆。误落尘网二十秋，时时有梦飞黄木。黄木湾，扶胥口，驱风行船月载酒。醉中被发晞不乾，脚踏秋江寒入肘。有客东来双白襦，身乘白云掌有书。为言太乙蓬莱住，问子世上今何如。公卿纷纷多列土，手执事权如执虎。平生但知虎养威，为虎反噬今无数。黄木湾中今可来，百年湾上无虎灾。青兰碧竹满天地，幽鸟轻云日快哉。梦中微言犹在耳，山川便觉生眼里。故乡岂无贤者徒，前辈还招白沙子。
黄昏步溪上见烟月可爱
作者：张琦
朝代：明
体裁：古风

明月在天烟在溪，烟中看月无光辉。沙禽熟眠潮未响，野火历乱船初归。天边杨柳谁家树，烟月相含不知数。此时幽景寄不真，莫是江南梦归路。
黄昏步溪上见烟月可爱
作者：张琦
朝代：明

明月在天烟在溪，烟中看月无光辉。沙禽熟眠潮未响，野火历乱船初归。天边杨柳谁家树，烟月相含不知数。此时幽景记不真，莫是江南梦归路。
黄翁寿日
作者：张琦
朝代：明
体裁：五言律诗

竹祖垂垂老，而翁或共庚。夜书灯下眼，春杖陌头声。绮里初归汉，庞公未入城。糯田三百㪷，为酒乐长生。
双双燕
作者：张琨
朝代：明

披蓬探隐，到青草溪头，碧阴山曲。竹韵松姿，争媚吟眸诗腹。是处翠峰成簇，更秋雨、新凉如沐。深林宛转鸣禽，幽涧琤琮漱玉。孤独，简编娱目。有纫佩芳兰，供餐茂菊。藤床闲憩，梦入华胥仙国。又早月明帘轴，恰一枕、清酣睡足。小小花童低报，瓦鼎烹茶刚熟。
平南鸟江道中
作者：张瑄
朝代：明
体裁：七言绝句

山束平川小路斜，不成村落两三家。分明横幅桃源景，只欠溪流汎落花。
晓发孟津渡黄河寒甚
作者：张瑄
朝代：明
体裁：古风

北风吹面如刀利，黄河流水奔突骑。公家事多无了期，鼓枻冲寒复宵济。河阳古城岸河北，基址尚存楼橹废。繁华已逐时变迁，井邑尽为耕牧地。七国封疆东接韩，九州分野西连冀。武王经此诛独夫，八百诸侯不期会。圣明德化遍九垓，草木鱼虫亦沾被。巡行到处市恩威，不咏贤劳歌既醉。
武陵集得飞字
作者：张瑛
朝代：明
体裁：古风

雪天纵游集，四顾娱清辉。豪家挽不去，悠悠款柴扉。青阳时未来，乃见花絮飞。欢颜既一破，酒至不复回。客马俨在门，主歌毋庸归。古来盍簪地，荆棘牵人衣。
晓渡铁桥
作者：张瑞图
朝代：明
体裁：五言律诗

夙兴寒尚峭，鸡犬隔江喧。戴月盘山磴，推云渡铁门。扶绳登冉冉，与鹤共轩轩。鬼斧君能运，吾寻博望源。
白水驿和魏道冲韵
作者：张瑞图
朝代：明
体裁：五言律诗

策马临荒甸，前旌度渺茫。空山足雾雨，绝徼异阴阳。当暑偏衣冷，方秋觉夜长。亦知行尚远，未敢念江乡。
东溪
作者：张瑰
朝代：明

地僻嵎夷绝世纷，溪流门外带朝曛。平临天汉参差见，西望瑶池远近分。鹿女下时苔有迹，鲛人潜处水生纹。知君悟得幽栖意，闲对沧浪学卧云。
和何宗易送行韵
作者：张瑰
朝代：明

遥持使节下南天，去路逢春自客边。绣枕香衾眠独夜，金杯银烛梦离筵。九重阿阁丹霄上，五两轻帆绿水前。枌社旧游情最洽，不堪回首各风烟。
和王宗一咏雪韵
作者：张瑰
朝代：明

雰雰六月帝皇都，曾拥庄衣近御炉。对景有诗留客咏，禦寒无酒唤童沽。梨花院落重门掩，柳絮池塘一镜铺。帘动水晶光皎洁，屏开云母混模糊。醉来披氅闲徐步，兴到乘舟便欲徂。阙凤起瞻银作翅，楼龙凝望玉为须。梁园赋就词臣渴，郢里歌成和者趋。天上素娥迷月府，海中方士失蓬壶。半生嚼齧愁苏子，两鬓侵淩老蔡姑。冻压野梅催腊放，暖融原草候春苏。冯夷剪水工夫巧，屏翳驱云气力粗。共喜明年丰有兆，行看击壤颂康衢。
夜泊黄塘怀黄二昌
作者：张瑰
朝代：明

孤舟风雨夜漫漫，曲曲河流到处滩。天上功名频积梦，客中衾枕易生寒。霜明岸芷花偏白，露下江枫叶渐丹。最是怀君无处著，鸡声篷底五更残。
寄梁伯用
作者：张瑰
朝代：明

迢递关山万里馀，别来全觉故情疏。孤舟作客频相梦，远道逢人数寄书。连雁空江残暑后，断蝉高柳早凉初。相思两地愁堪老，欲效长房愧不如。
山行
作者：张瑰
朝代：明

远上寒山石径斜，寒山影里见人家。鸟啼深处舂灵药，马饮春泉踏浅沙。日落远波惊宿雁，月临荒戍起啼鸦。烟霞淡泊无人到，只有绯桃万树花。
懒云庄
作者：张瑰
朝代：明

隐君襟抱何萧散，一生爱云喜云懒。山中结屋近云林，长得与云相往返。杜陵水竹旧为邻，风泉满院花草春。辋川山水不堪数，平泉树石那足珍。床头纵横满书卷，欲读不读兴即倦。三年不折元亮腰，两日一洗嵇康面。一身天地任夷犹，等閒万事空中浮。卷舒聚散无定所，造化真宰难去留。人情翻覆亦堪怪，白衣苍狗多变态。逐岩出岫纵无心，一去一来能自在。君不见傅岩憔悴版筑翁，武丁感梦图仪容。幡然特为苍生起，大施霖雨应从龙。
杨柳黄鹂
作者：张瑰
朝代：明

春气融融杨柳阴，黄鹂枝上弄清吟。携柑载酒人何处，孤负东君一片心。
棋窗琴趣
作者：张瑰
朝代：明

梅花窗下理桐君，静几名香手自焚。雁叫汀寒秋已半，乌啼霜落夜初分。愁怜鲁谷兰依草，兴入潇湘水接云。更想鱼龙相许处，月明江白共纷纷。
次韵陈南轩
作者：张瑰
朝代：明

楼榭烟霄迥，松篁苍翠深。攀缘聊脱屣，谈笑且开襟。贝叶翻声细，昙花布影阴。如何人境外，便自有双林。
游白云寺分韵
作者：张瑰
朝代：明

登登山路漫停骖，野寺霜前叶半酣。诗景且寻陶令社，禅心休问普明龛。香残双树含轻霭，雨歇千峰起嫩岚。几度凭高成北望，五云深处忆朝参。石磴盘空山寺高，扪萝徐上不辞劳。尘心业已降金偈，佛法从教演布毛。祇树秋声鸣坠叶，雨花香气袭吟毫。狂游顿觉耽清赏，醉把新题夺锦袍。云廊钟动寺门开，驻马徐吟步绿苔。自信浮生长是客，谁言明镜亦非台。岩前伏虎先降锡，海上归僧晚渡杯。何日重来方丈里，试将禅意问西来。梵宇峨峨出半天，数声清磬发孤烟。林间玉露凋红叶，池上秋云霭白莲。谁更磨砖能作镜，自须求佛苦栖禅。游人只恋登临去，懒向山僧话夙缘。梵王宫殿静沉沉，使节乘闲访道林。蕉叶绿齐山路狭，松花香落野坛深。明窗净月窥禅意，白石清潭见佛心。此地重来休负约，未须徵逐恋朝簪。
游白云寺分韵·其一
作者：张瑰
朝代：明

登登山路漫停骖，野寺霜前叶半酣。诗景且寻陶令社，禅心休问普明龛。香残双树含轻霭，雨歇千峰起嫩岚。几度凭高成北望，五云深处忆朝参。
游白云寺分韵·其三
作者：张瑰
朝代：明

云廊钟动寺门开，驻马徐吟步绿苔。自信浮生长是客，谁言明镜亦非台。岩前伏虎先降锡，海上归僧晚渡杯。何日重来方丈里，试将禅意问西来。
游白云寺分韵·其二
作者：张瑰
朝代：明

石磴盘空山寺高，扪萝徐上不辞劳。尘心业已降金偈，佛法从教演布毛。祇树秋声鸣坠叶，雨花香气袭吟毫。狂游顿觉耽清赏，醉把新题夺锦袍。
游白云寺分韵·其五
作者：张瑰
朝代：明

梵王宫殿静沉沉，使节乘闲访道林。蕉叶绿齐山路狭，松花香落野坛深。明窗净月窥禅意，白石清潭见佛心。此地重来休负约，未须徵逐恋朝簪。
游白云寺分韵·其四
作者：张瑰
朝代：明

梵宇峨峨出半天，数声清磬发孤烟。林间玉露凋红叶，池上秋云霭白莲。谁更磨砖能作镜，自须求佛苦栖禅。游人只恋登临去，懒向山僧话夙缘。
漱玉轩
作者：张瑰
朝代：明

潇洒轩居小，琅琅奏水伶。鸣球思舜帝，摇佩讶湘灵。猿鹤清秋怨，鱼龙静夜听。可能期鉴赏，一曲鼓花汀。
秋兴
作者：张瑰
朝代：明

帝乡忧桂玉，旅食岁将淹。疏雨凉侵簟，微霜冷扑帘。梦归湖水阔，肠断海山尖。见说儿童辈，年来学步蟾。许国心长在，还家念久孤。白头康健否，黄耳到来无。蒲渚露梢折，藕塘霜柄枯。不逢贤鲍叔，谁识管夷吾。风露满中庭，斜河度小星。桐柯疏玉井，槐叶护银屏。报主一心赤，逢人双眼青。浮生何事业，天地愧流萍。落叶掩空斋，虫声益旅怀。星霜愁桂玉，天地老形骸。清漏闻三殿，疏砧动六街。朝班催晓梦，不得到天涯。
秋兴·其一
作者：张瑰
朝代：明

帝乡忧桂玉，旅食岁将淹。疏雨凉侵簟，微霜冷扑帘。梦归湖水阔，肠断海山尖。见说儿童辈，年来学步蟾。
秋兴·其三
作者：张瑰
朝代：明

风露满中庭，斜河度小星。桐柯疏玉井，槐叶护银屏。报主一心赤，逢人双眼青。浮生何事业，天地愧流萍。
秋兴·其二
作者：张瑰
朝代：明

许国心长在，还家念久孤。白头康健否，黄耳到来无。蒲渚露梢折，藕塘霜柄枯。不逢贤鲍叔，谁识管夷吾。
秋兴·其四
作者：张瑰
朝代：明

落叶掩空斋，虫声益旅怀。星霜愁桂玉，天地老形骸。清漏闻三殿，疏砧动六街。朝班催晓梦，不得到天涯。
送友人王孟宾南归
作者：张瑰
朝代：明

多情才子倚兰舟，终拟蹉跎访旧游。日暮酒醒人已远，鸟啼花落水空流。清风未许重携手，好月那堪独上楼。何处相思不相见，江南江北路悠悠。